Nurkiću kazna ako ponovi incident - Glas Srpske\nMilan Zubović 15.05.2019 14:40\nTo je uslijedilo nakon što se Nurkić pojavio na utakmici svog Portlanda protiv Denvera u bijeloj majici sa grbom ratne zastave Armije RBiH na kojoj su bila ispisana imena devet poginulih komandanata različitih vojnih jedinica koje su počinile mnoga zlodjela nad srpskim stanovništvom. Košarkaški savez Republike Srpske zauzeo je stav da svi članovi KS BiH moraju poštovati kodeks Svjetske košarkaške federacije (FIBA) kada je u pitanju način odijevanja. Iz KSRS traže da se poštuje kodeks oblačenja i ukoliko Nurkić ponovi takav incident, ili bilo koji drugi član koji je pod ingerencijom KS BiH, biće mu skrenuta pažnja, a ujedno će biti i sankcionisan. Osim toga, Upravni odbor KS BiH imenovao je trenera juniorskog tima Igokee Aleksandra Ćikića za selektora U18 reprezentacije BiH, potvrdio je potpredsjednik saveza Boris Spasojević.\n- Ćikić je dobio prednost u odnosu na nekadašnjeg reprezentativca BiH Dževada Alihodžića koji mu je bio protivkandidat, a jedno vrijeme bio je pomoćnik Damiru Mulaomeroviću kada je on obavljao funkciju selektora - rekao je Spasojević.\nPrvi Ćikićev zadatak trebalo bi da bude Evropsko prvenstvo B divizije u rumunskoj Oradei ove godine. Ujedno, Upravni odbor odlučio je da u savezu više ne može da radi niko ko je u sukobu interesa, odnosno obavlja dvojnu ulogu, to jest paralelno ima funkciju u nekom klubu i savezu kao što je to do sada bio slučaj sa nekoliko članova. Ugovor o saradnji istekao je direktoru reprezentacije Siniši Kovačeviću, a njegov nasljednik nije izabran. Kovačević će moći ponovo da aplicira za tu funkciju pod uslovom da ne obavlja funkciju u nekom klubu, a do sada je imao problema jer je tim menadžer Igokee, što je posebno smetalo dijelu košarkaške javnosti u FBiH.\nKada je u pitanju iduća sezona, poslat je dopis svim klubovima koji imaju pravo nastupa u Ligi BiH da se izjasne o svom učešću i rok za dostavljanje odgovora je 15 dana. Liga bi trebalo da broji 12 ekipa.


Odličan nastup u Zagrebu\nPrvog dana Croatia Opena u Zagrebu, 12. aprila 2014, Partizanovi veslači bili su na visini zadatka braneći boje Srbije. Srebrno odličje osvojio je Miloš Vasić u skifu (6:53,47) i Goran Jagar u tandemu sa članom Grafičara Viktorom Pivačom u dvojacu bez kormilara (6:45,86). Aleksandar Beđik i Aleksa Stanković u dvojcu bez kormilara za seniore do 23 godine u borbi za medalje s vremenom 6:55,07 bili su četvrti. Ostali naši članovi kroz prepodnevne kvalifikacije nisu uspeli da se domognu finala pa su morali da se zadovolje utešnim finalima. U B finalu skifa Radoje Đerić je trijumfovao s vremenom 7:03,78, a u B finalu dvojca bez kormilara Igor Lončarević i Jovan Popović su pobedili s vremenom 6:59,99.\nDrugog dana regate u glavnom gradu Hrvatske Miloš Vasić je ponovio uspeh u skifu gde je, poput prvog dana, osvojio srebro s vremenom 7:08,66. U istoj trci. Radoje Đerić je s vremenom 7:12,21 osvojio bronzu.\nČetverac bez kormilara koga su činili Partizanovi članovi Goran Jagar, Igor Lončarević, Jovan Popović i Grafičarev Viktor Pivač A finale s vremenom 6:10,46 završio na drugom mestu osvojivši tako srebrno odličje. Dvojac bez kormilara Aleksandar Beđik, Aleksa Stanković u konkurenciji seniora A dokopao se bronze izveslavši finalnu trku u vremenu 8:02,28.\nPored seniora A i seniora B, koji su branili boje Srbije na tradicionalnoj internacionalnoj regati u Zagrebu Croatia Open nastupio je i podmladak našeg kluba Srebrno odličje osvojio je Igor Đerić u a paru sa i Urošem Dimitrijevićem iz Smedereva s vremenom (7:20,04). U juniorskim finalima nastupili su i dvojac bez korimilara Ilija Marković, Nenad Radonjić koji je zauzeo peto mesto (8:12,35), Igor Đerić koji je zauzeo šesto mesto u skifu (7:29,40). U kadetskoj konkurenciji u finalu dubl skula Dejan Jovašević i Danilo Radovanović su bili peti (7:10,94), a u okršaju za odličja u četverac skulu Bogdan Stepić, Aleksandar Antić, Dejan Jovašević i Danilo Radovanović.


„Ćirilica postaje ugroženo pismo“\nUdruženje „Ćirilica“ održalo je danas u Gračanici tribinu o značaju korišćenja ćiriličnog pisma.\nTribina „Jezik i pismo su snaga naroda“ koju je organizovalo udruženje „Ćirilica“ iz Beograda održana je u Domu kulture u Gračanici. Tom prilikom prikazan je i amaterski film „Šta za nas znači ćirilica“.\nPotpredsednik udruženja Miodrag Kojić rekao je da je ćirilično pismo ugroženo, ne samo u Srbiji, već svuda gde Srbi žive.\n„Ćirilica je ugrožena na više frontova. Ugrožena je u susednim republikama koje su počele progon ćirilice još davno, a danas doživljava kulminaciju, naročito u Hrvatskoj. Ćirlica je ugrožena i na Kosovu i Metohiji. Ja sam prvi put ovde i mogu da posvedočim da na javnim natpisima, oznakama puteva ćirilice uopšte nema“, rekao je Kojić.\nPoverenik udruženja „Ćirilica“ za Kosovsku Mitrovicu i profesor Univerziteta u Prištini Aleksandar Đikić kaže da je u očuvanju ćirilice uloga nastavnika velika, ali da to nije dovoljno.\n„Uloga nastavnika srpskog jezika jeste velika ali oni dobijaju istrukcije od prosvetnog saveta ili ministarstva prosvete. Mi mislimo da u samom vrhu, u ministarstvu prosvete, postoje šupljine, jer njihove instrukcije mogu da budu zabrinjavajuće“, kazao je Đikić.\nIako je prethodno najavljeno da će tribini prisustvovati i predsednik ovog udruženja pesnik Dobrica Erić, on se nije pojavio u Gračanici, zbog zdravstvenih razloga.\nČlanovi udruženja „Ćirilica“ poklonili su Domu kulture desetine knjiga kao i nekoliko ćiriličnih tastatura.


Nikolija trudna, ali sa oženjenim policajcem a ne sa Reljom?!\nJanuary 30, 2015 Beba Estrada vesti 3 comments\nNikolija je nekoliko meseci sa jednim načelnikom iz policije, međutim, pošto je on oženjen, ona je u dogovoru sa njim plasirala priču da je sa svojim kolegom Reljom u ljubavnoj vezi.\nMeđutim, istina je drugačija. Nikolija se već nekoliko meseci viđa sa jednim oženjenim načelnikom iz policije. Kako nam je ispričao izvor blizak Jovanovićevoj, ona je vezu sa svojim kolegom iz “Elitnih odreda” plasirala medijima kako bi zavarala trag. Čak i njena mama Vesna veruje da je njen dečko Relja, kao i da je on otac deteta koje Nikolija očekuje.\n– Nikolija je nekoliko meseci sa jednim načelnikom iz policije, međutim, pošto je on oženjen, ona je u dogovoru sa njim plasirala priču da je sa svojim kolegom Reljom u ljubavnoj vezi. Vesna Zmijanac takođe veruje da je njen budući zet momak iz grupe „Elitni odredi“ i maksimalno podržava ćerku u izboru. Sada, kada je objavljena vest o Nikolijinoj trudnoći, Relja je u potpunom haosu, jer ga svi zovu i čestitaju mu, a on uopšte nema veze sa pevačicinom trudnoćom. Nikolija je čvrsto rešila da zadrži bebu, to je i saopštila svom ljubavniku, koji nije oduševljen, jer mu novonastala situacija može ugroziti brak – priča izvor i dodaje da je Relja uslovio Jovanovićevu da što pre raščisti situaciju ili će on progovoriti i reći istinu da nikada nije ni bio sa njom.\nČitaj još Seka Aleksić ponovo u svađi sa fanovima\n– Za sva privatna pitanja se čujemo tokom sledeće nedelje – bio je kratak pevač grupe “Elitni odredi”, dok je buduća mama ostala nedostupna za komentar, baš kao i Vesna.\n« Milicu Pavlović lični vozač dovezao u Poresku!\nIstina o pesmama “Idi dok si mlad” i “Kad zamirišu jorgovani” (VIDEO) »


Vlada FBiH uspješno nastavlja pregovore s granskim sindikatima | RTV SLON\nPočetna Vijesti Vlada FBiH uspješno nastavlja pregovore s granskim sindikatima\nObjavio: M. M. - 09/06/2016 14:45\nSaradnjom granskih sindikata federalnih ministarstva pravde, rada i socijalne politike došli smo do rješenja u vezi sa spornim pitanjima registracije i izdavanja rješenja o reprezentativnosti u skladu s važećim zakonskim propisima u BiH – izjavio je premijer Federacije BiH Fadil Novalić.\nOn je danas u Vladi Federacije BiH održao sastanak s predsjednikom Upravnog odbora Udruženja poslodavaca Adnanom Smailbegovićem, predsjednikom Sindikata BH Pošta Sarajevo Muhamedom Bajramovićem i predsjednicom Sindikata radnika trgovine i uslužnih djelatnosti BiH Mersihom Beširević.\n– Svi sindikati, osim brisanog sindikata osnovnog obrazovanja i predškolskog odgoja FBiH, u saradnji s nadležnim ministarstvima otklonili su u veoma kratkom roku uočene nepravilnosti i uskladili svoje djelovanje sa zakonskim okvirom. Sve u budućnosti što potpišu bit će potpuno legalno – kaže Novalić.\nAktivnostima na osnovu kojih se došlo do rješenja potvrđena je mogućnost partnerskog odnosa Vlade FBiH i sindikata u rješavanju pitanja gdje postoji dobra volja i spremnost da se poštuje zakon.\n– Socijalni dijalog nema alternativu i Vlada je uvijek spremna za njega – naveo je federalni premijer smatrajući da ga je pogrešno uslovljavati bilo čime, posebno nepoštivanjem zakona kao što to čini rukovodstvo Saveza samostalnih sindikata BiH.\nGovoreći o postojećim granskim kolektivnim ugovorima naglasio je da su, po analizi Svjetske banke, samo četiri na određeni način legalni i legitimni.\n– Da nam se to ne bi dogodilo u budućnosti Vlada je dužna voditi računa o legitimnosti i reprezentativnosti svih aktera u ovom procesu – dodao je Novalić.\nSastanku je prisustvovao i zamjenik premijera i federalni ministar rada i socijalne politike Vesko Drljača, koji je najavio da sutra počinju pregovori za područje djelatnosti državnih službenika i namještenika i zdravstva.\n– U naredne dvije do tri sedmice planira se da započnu pregovori iz oblasti rudarstva, energetike, poštanskog saobraćaja, telekomunikacija, željeznica – poručio je Drljača.


Tomislav Karadžić je istakao da je Fudbalsku savez Srbije ponosan na završetak projekta izgradnje srpske kuće fudbala.\n"Ovim smo ispunili jednu misiju, koja je bila višedecenijski san svih koji su radili u našem savezu. Srpski fudbal je dobio krov i dom zahvaljujući predstavnicima Vlade Srbije, opštine Stara Pazova i čelnicima FIFA i UEFA. Mogu da izjavim da stojimo ispred jednog od najlepših, najfunkcionalnijih i najmodernijih fudbalskih centara u svetu. Ovaj centar je trijumf svih nas, koji izlazi iz svih vremenskih okvira. Svečano poručujem da srpski fudbal od ovog dana stremi samo ka najvećim dometima. Dali smo sve od sebe da ispunimo ovu životnu misiju", poručio je Karadžić.\nSa druge strane, ni Blater nije krio zadovoljstvo zbog učinjenog:\n“Srbija treba da se raduje zbog ovog objekta. Srbija, 16. na FIFA rang listi, može da bude ponosna danas”, rekao je između ostalog predsednik svetske kuće fudbala.\nReči hvale o novom domu srpskog fudbala imao je i Mišel Platini.\n“Jedna od prednosti, kada vam obnove mandat, bez obzira na funkciju koju obavljate, je da vidite kako se realizuju projekti koje ste imali zadovoljstvo da pokrenete, negujete i podržavate. Vrlo se dobro sećem sastanka od pre dve godine kada smo zajedno pokrenuli ovaj projekat u Staroj Pazovi. A koji bismo lepši primer od saradnje fudbalskih organizacija imali od ovog fantastičnog centra? Veoma sam ponosan što danas otvaram ovaj centar, veoma sam ponosan na obavljen posao od strane FSS, veoma sam ponosan i na rukovodstvo Fudbalskog saveza Srbije, pre svega na moje prijatelje Tomislava Karadžića i Zorana Lakovića. Srbija je bila i ostala strastvena prema fudbalu", rekao je Platini.\nOn je dodao i da je obučavanje mladih igrača jedan od prioritet svih u fudbalu, kao i borba protiv nasilja.\n"Ta obuka je sama suština misije i ona je, bez sumnje, svrha našeg postojanja. Budućnost srpskog fudbala je ovde u Staroj Pazovi, a ta budućnost je i među stotinama hiljada dečaka i devojčica koji se bave ovim sportom, koji možda neće imati priliku da upoznaju vrhunski fudbal osim možda na televiziji, ali će im koristiti izuzetna škola života koju predstavlja naš sport. Današnja vremena su teška i uzburkana, fudbal i sport imaju veliku društvenu misiju kada su drugi mehanizmi nedovoljno efikasni u rešavanju društvenih problema. Znam da su državni organi i Fudbalski savez svesni da fudbal može da bude deo rešenja problema nasilja sa kojim se susrećemo u celoj Evropi. Srbija je naročito pogođena gangrenom nasilja, ali svesni smo napora koje Vlada i FSS ulažu u rešavanju tog problema. Zajedno smo osmislili plan rešavanja i pomno pratitmo njegovu realizaciju. Dragi prijatelji, iz Stare Pazove ću otići zadovoljan zbog obavljenog posla, sa melemom na duši”, rekao je predsednik UEFA Platini pre nego što je presecanjem crvene vrpce i zvanično otvorio srpsku “kuću fudbala”.\nMinistarka Snežana Samardžić - Marković je pohvalila sve učesnike na poduhvatu koji je ostvaren u Staroj Pazovi.\n“Povod ovog okupljanja već ima svoje mesto u istoriji našeg sporta. To posebno mesto je zauzeo zbog ovog veleleponog zdanja ali i načinom na koji je sagrađen ovaj legat - kao simbol partnerstva i kao temelj razvoja. Vreme zaista leti, godine 2008. kada je na ovom zemljištu rasla samo trava, razgovarala sam sa gospodom Platinijem i Karadžićem o izgradnju kuće fudbala. Tada mi je predsednik UEFA potvrdio da je Srbija među svega nekoliko zemalja na svetu koji nemaju svoj centar. FIFA i UEFA su imale spremne milione za to, ali se čekala naša država. Ako već u svom malom segmentu predstavljam državu, onda ne želim da se na državu čeka. Država mora da prednjači i zato sam donela odluku da uložimo tri miliona evra. Ni predsednik FSS nije čekao, već mi je predočio divan projekat CIP-a, a ni predsednik opštine Stara Pazova nije čekao, već je doneo vizionarsku odluku da se ova parcela dodeli za izgradnju. Ovaj objekat je rezultat zajedničkog rada FSS, opštine i Ministarstva. Kuća fudbala je završena u roku, što je dodatni ponos za sve nas, učesnike u izgradnji. Fudbal je ubedljivo najmasovniji sport u državi i sada je konačno dobio svoj centar. Ovaj objekat vidim kao ulaganje u budućnost, ovo zdanje ostavićemo u nasleđe budućim generacijama kao podsticaj da se bave fudbalom. I ne samo fudbal, ovde ima dovoljno kapaciteta da se pripremaju i drugi sportisti”, rekla je ministar omladine i sporta.


Pionirski grad” se posle mnogo godina - vraća deci\nGradonačelnik Beograda Siniša Mali, gradski menadžer Goran Vesić, kao i resorni gradski sekretari i direktori javnih preduzeća obišli su rekonstruisani „Pionirski grad” i istakli da se danas na simboličan način taj prostor vraća deci, kojoj je i namenjen. Gradonačelnik je podsetio da je kao predsednik Privremenog organa pre godinu i…\nGradonačelnik Beograda Siniša Mali, gradski menadžer Goran Vesić, kao i resorni gradski sekretari i direktori javnih preduzeća obišli su rekonstruisani „Pionirski grad” i istakli da se danas na simboličan način taj prostor vraća deci, kojoj je i namenjen.\nGradonačelnik je podsetio da je kao predsednik Privremenog organa pre godinu i po dana posetio ovo mesto i zatekao katastrofalno stanje, jer je prostor služio za rijaliti šou „Veliki brat”, umesto za decu.\n– Dečjom predstavom JKP „Parking servis”, na simboličan način otvaramo novu stranicu u dugoj istoriji „Pionirskog grada”. Od danas na ovom prostoru deca će biti u prilici da maksimalno koriste sve kapacitete, gde će moći da se bave sportom, obrazuju i na kvalitetan način provode svoje slobodno vreme – najavio je Mali.\nOn je podsetio da je nasleđena institucija (SRC „Pionirski grad”) sa dugom većim od 17 miliona dinara, koji je ova gradska vlast uspela da prepolovi, kao i da uloži dodatnih 700.000 evra u njegovu rekonstrukciju.\nGradonačelnik je najavio da od sledeće godine kreće izgradnja roler-kostera, velikog fudbalskog terena i rekosntrukcija postojećih terena. On je takođe najavio gradnju bungalova, gde će deca iz Beograda, Srbije i inostranstva biti u prilici da do sedam dana provode svoje slobodno vreme, zatim povezivanje „Pionirskog grada” sa Zoološkim vrtom, kao i organizovane posete drugim atraktivnim lokacijama u Beogradu.\nVesić je ponovio da se danas „Pionirski grad” vraća deci.\n– Ukinućemo prostor za rijaliti programe, tako da od 1. aprila naredne godine ovde više neće biti kuće „Velikog brata”. Takođe se vode imovinsko-pravni sporovi sa nekoliko preduzeća koja se nalaze u „Pionirskom gradu”, a kojima tu nije mesto, kao što je „Skvoš – lend. Sekretarijat za komunalno-stambene poslove od naredne godine preuzima održavanje zelenih površina, dok će „Parking servis” kupiti 100 bicikala koji će biti na raspolaganju deci koja budu ovde boravila – istakao je Vesić i zahvalio direktoru „Pionirskog grada” Ljubomiru Jovanoviću jer je u prethodnom periodu uradio veliki posao.\nNačelnik Policijske uprave za Grad Beograd Veselin Milić istakao je da mu predstavlja čast jer je mališanima omogućeno da danas vide jedinice Konjičke policije, Uprave saobraćajne i Interventne policije, kao i službene pse. Takođe je najavio da će policija u narednom periodu posebnu pažnju posvetiti bezbednosti dece, pre svega kako da bezbedno stignu od kuće do škole.\nDirektor JKP „Parking servis” Andrija Čupković rekao je da se ovaj nekada zapušteni prostor danas i simbolično vraća deci, u saradnji sa „Gradskim stambenim”, AMSS-om, ali i brojnim preduzećima koja su učestvovala u rekonstrukciji.\n– Veliku zahvalnost dugujemo Ministarstvu unutrašnjih poslova, Gradu Beogradu, gradonačelniku i gradskom menadžeru koji su nas podržali u ovom poslu. Bezbednost dece je na prvom mestu, a mi brojnim edukativnim kampanjama, počev od tradicionalne akcije „Đaci vas mole, usporite pored škole”, ukazujemo na to kako deca treba da se ponašaju u saobraćaju – podsetio je Čupković.\nDirektor JP „Gradsko stambeno” Nikola Kovačević je dodao da se ovo preduzeće rado uključilo u edukaciju o bezbednosti dece i naglasio da lift nije igračka i da treba da budemo odgovorni i prema sebi i prema drugima, kako bismo živeli u sigurnom okruženju.\n„Svaka služba ima svoju posebnu ulogu u funkcionisanju grada, ali samo zajedno činimo Beograd lepšim i bezbednim. Kao društveno-odgovornim preduzećima, briga o deci je najvažnija svakom od nas, a sve što ih naučimo kroz ovakve i slične akcije, doprinosi njihovoj bezbrižnosti – istakao je Kovačević.\nDogađaju su prisustvovali pomoćnik gradonačelnika Borko Milosavljević, sekretar za sport i omladinu Slavko Gak, sekretarka za komunalno-stambene poslove Nina Jandrić, načelnik Komunalne policije Grada Beogarada Nikola Ristić, predsednik opštine Čukarica Srđan Kolarić i opštine Rakovica Vladan Kocić.\nOtvaranju rekonstruisanog SRC „Pionirski grad” i predstavi edukativnog karaktera na temu bezbednog ponašanja dece prisustvovalo je oko 400 učenika nižih razreda.\nTagovi :gradonačelnik, igralište, Pionirski grad, rekonstrukcija pozorišta, rekreacija, Veiki brat


25. Sep 2000 18:40 (GMT+01:00)\nReagovanje opozicionih čelnika na izborne rezultate\nNema glasanja u drugom krugu\nSvilanović: Građani će odbraniti glasove. Mićunović: Našu pobedu potvrdili SRS i SPO\nBEOGRAD - Drugi krug izbora potpuno je neprihvatljiv jer je jasno da je naš predsednički kandidat pobedio u prvom krugu, s obzirom da je osvojio više od 55 odsto glasova. Rezultati iz Beograda još nisu obrađeni, što će samo povećati njegovo vođstvo - kaže za "Glas" Goran Svilanović, predsednik GSS-a.\nSvilanović je napomenuo da će "snaga naroda odbraniti glasove" i izrazio nadu i očekivanje da će "SPS morati da se suoči s voljom naroda".\n- Demokratska opozicija Srbije ostvarila je veliku pobedu na sva tri nivoa, a naš predsednički kandidat Vojislav Koštunica pobedu u prvom krugu - prokomentarisao je za naš list rezultate izbora predsednik SDU Žarko Korać.\n- Očekujemo da će režim priznati poraz na lokalnim i saveznim izborima, a čekamo da prizna i debakl na predsedničkim izborima - kaže Korać. Prema njegovim rečima, izbori su bili plebiscit koji je režim izgubio.\nZoran Đinđić, predsednik DS, izjavio je da očekuje da će do kraja godine biti raspisani, a na proleće i održani vanredni republički izbori u Srbiji.\n- Postoji nekoliko ekstremista u JUL-u koji se protive priznavanju rezultata, ali maksimalno što traže je drugi krug predsedničkih izbora. Ukoliko SIK pukom voljom ne prizna rezultate, čelnici DOS-a odlučiće šta da rade. Ako je nešto sporno, videćemo kakve su prirode ti sporovi, ali s voljom građana nema cenkanja - rekao je Đinđić.\nOn je poručio Miloševiću da "ne mrcvari ni sebe ni narod, jer bi u drugom krugu bio deklasiran za ceo život".\nI prvi čovek DC Dragoljub Mićunović izuzetno je zadovoljan rezultatima izbora.\n- Narod je pokazao želju za promenama i demokratizacijom i zato je okrenuo leđa Slobodanu Miloševiću. Naš predsednički kandidat ima milion glasova više i vodi s 55 odsto u odnosu na kandidata levice koji ima 35 odsto glasova. Takođe smo ostvarili ubedljivu pobedu i na lokalnim izborima, gde smo osvojili 90 odsto opština. U Veću građana Savezne skupštine imaćemo više od 60 poslanika, dok ćemo u Veću republika takođe imati većinu, 10 ili 11 mandata - rekao je Mićunović.\nŠef DC smatra da vlast ne može da "izvrda" rezultate izbora, jer se i rezultati SPO i SRS poklapaju s DOS-ovim.\nP. P. - B. V. - J. M.


Naime, širom Evrope vlada zabrinutost od pojave novog omikron soja korona virusa koji je prvi put detektovan u Južnoj Africi. Međutim, za sada, delta soj je i dalje najrasprostranjenija varijanta koronavirusa u Evropi. SZO je upozorila da su Evropa i centralna Azija u opasnosti da do marta imaju još 700.000 preminulih.\nNa teritoriji EU izolovano je do petka u podne 109 zaraženih omikron sojem korona virusa, objavio je Evropski centar za prevenciju i kontrolu zaraze. Međutim, tokom vikenda u pojedinim zemljama evidentirano je još novoobolelih koji su zaraženi novim sojem korona virusa, prenosi Juronjuz.\nDanska zabeležila 183 slučaja zaraženih omikron sojem\nDanska je danas objavila da su ukupno otkrili 183 zaraženih omikron varijantom koronavirusa. Ova zemlja je u petak imala svega 18 potvrđenih slučajeva i 42 za koje su sumnjali da su zaraženi.\nDanska je jedna od vodećih zemalja EU u sekvenciranju varijatni koronavirusa, jer znatno brže detektuje nove varijante virusa.\nVakcinaciju preporučuje starijim od 18 godina, jer su utvrdili da imunitet opada i kod mlađih ljudi. Bar do polovine decembra za ulazak u restorane, noćne klubove ili kafiće biće potreban digitalni sertifikat.\nBelgijanci protestovali u Briselu\nHiljade Belgijanaca marširalo je danas kroz Brisel u protestima zbog restrikcija koje im vlada uvodi zbog širenja novog talasa epidemije.\nUzvikujući "sloboda, sloboda", ljudi su protestovali pred zgradom EU. Neki su nosili transparente kojima su kritikovali vakcine i uvođenje obavezne vakcinacije. Protesti su počeli posle najave premijera Aleksandra De Kroa koji je u petak rekao da će vrtići i osnovne škole da budu zatvoreni sedam dana pre početka božičnih praznika dok deca starija od šest godina moraju da nose maske.\nPremijer je istakao da je 40 odsto kreveta na intenzivnoj nezi ispunjeno pacijentima zaraženim koronavirusom. Ovo je već treća nedelja kako se stežu epidemiološke mere. Zemlja je već zatvorila noćne klubove i zatražila od radnika da rade od kuće ako su u mogućnosti.\nU Beču policija je izbrojala oko 40.000 demonstranata.\nVlasti su izjavile da je više ljudi uhapšeno zbog remećenja javnog reda i mira.\nAustrija, koja je lokdaun uvela 22. novembra, produžila ga je do 11. decembra zbog naznaka da mere pomažu u smanjenju broja novozaraženih. Sada već bivši kancelar, Aleksandar Šalenberg najavio je nedavno da će vakcinacija biti obavezna od 1. februara.\nNemačka preporučuje da se za praznike nigde ne putuje\nVlasti preporučuju ljudima da ne putuju nigde za božićne praznike dok se zemlja bori sa širenjem epidemije korona virusa. Za to vreme, odlazeća kancelarka Angela Merkel izjavila je juče u jednom od možda poslednjih obraćanja naciji pre nego što odstupi sa dužnosti, da savetuje svojim sugrađanima da se vakcinišu.\n"Vakcinišite se, primite i buster dozu, vakcinacija pomaže", istakla je.\nNajnovije mere u Nemačkoj odnose se na nevakcinisane ljude koji neće moći da ulaze u neesencijalne radnje i restorane kao ni da prisustvuju sportskim i kulturnim događajima. Postoji mogućnost da parlament počne da razmatra uvođenje obavezne vakcinacije. U Nemačkoj je vakcinisano oko 68,9 osoba, dok se vlada nada da taj procenat poveća na 75 odsto.\nNorveška se suočava sa sojem omikron\nNajmanje 13 osoba u Oslu, glavnom gradu Norveške, inficirano je omikron varijantom koronavirusa na kompanijskoj božićnoj zabavi, objavili su zvaničnici.\n"Prema našem iskustvu, smatramo da je bar polovina od 120 osoba inficirana omikron sojem tokom zabave", rekao je za AFP Preben Avitsland, viši lekar iz Norveškog instituta za javno zdravlje.\nOn je istakao da je ovo, za sada, najveće izbijanje novog soja virusa izvan Južne Afrike. Zabava je organizovana u kompaniji Scatek koja se bavi obnovljivim izvorima energije. Firma deo poslovanja ima i u Južnoj Africi gde je omikron varijanta prvi put zabeležena.\n"Sve je organizovano po propisu, pravila nisu kršena", rekao je jedan zdravstveni zvaničnik za AFP.\nFoto: HEIKO JUNGE / Tanjug/AP\nNorveški institut za javno zdravlje objavio je da je u grupi sa zabave većina ljudi bila vakcinisana. Inače, prva dva slučaja zaraženih omikronom u Norveškoj detektovana su u ponedeljak.\n"Očekujemo još novih slučajeva zaraze. Ispratili smo kretanje ljudi posle zabave kako bi sprečili dalje izbijanje zaraze", objavila je gradska uprava Osla.\nIako je novi soj korona virusa i dalje nepoznanica, jer se još ne zna koliko će biti opasan, vlada Norveške uvela je nove restrikcije koje će važiti od petka. Norveški premijer Jona Gar Stoere, rekao je da nove stroge mere podrazumevaju rad od kuće ukoliko je to moguće, limit od sto osoba koje mogu da prisustvuju privatnim događajima u zatvorenom prostoru, dok restorani i barovi moraju da registruju svoje mušterije.\nOsim toga, svako ko ulazi u Norvešku mora da se testira tokom 24 sata, na granici ili u javnoj laboratoriji za testiranje. Ako brzi test pokaže da je osoba pozitivna, putnik mora da odradi i PCR test. Norveška je u utorak preporučila upotrebu maski u javnom prevozu, prodavnicama i tržnim centrima.\nFrancuska pooštrava uslove za ulazak\nFrancuska pooštrava uslove za ulazak. Od juče svi putnici koji dolaze izvan EU ili Velike Britanije, moraće da poseduju negativan test ne stariji od 48 časova, čak iako su vakcinisani.\nOva zemlja je 1. decembra otkrila 49,610 novih slučajeva korone.\nŠpanija sankcioniše nevakcinisane\nViše regiona Španije je predstavilo stroge mere koje će primenjivati na nevakcinisane osobe pred početak božićnih praznika. Jedna od mera je produženje upotrebe kovid potvrda za ulazak u javne prostorije kao što su barovi ili restorani. Dosad je vakcinisano više od 80 odsto nacije, ali strah od širenja omikron soja pojačao je napore da i preostali građani što pre prime vakcinu. Od polovine novembra gotovo 200.000 Španaca koji su oklevali, primili su vakcinu.\nVelika Britanija savetuje primanje buster doze\nNaučnici iz Velike Britanije savetovali su sve punoletne da se vakcinišu, ali i da prime i buster dozu kad dođe vreme zbog opasnosti od širenja omikron soja. Omikron predstavlja opasnost zbog velikog broja mutacija koje poseduje što može da bude opasno zbog lakšeg prenošenja ili smanjenja efikasnosti vakcine.\nItalija: Obavezna vakcinacija za vojsku, policiju i prosvetu\nOd 6. decembra samo vakcinisani koji poseduju dokaz ili oni koji su preležali korona virus moći će da uđu u restorane, bioskope ili na sportske događaje.\nPosedovanje negativnog testa više nije dovoljno. Pripadnici snaga policije, vojske, prosveta dobili su obavezu vakcinacije. Putnici u javnom prevozu u obavezi su da nose maske.\nVakcinacija u Italiji, Rim\nSlovačka produžava lokdaun\nSavet zdravstvenih stručnjaka predložio je produženje lokdauna u Slovačkoj do 16. decembra i preporučio da što veći broj zaposlenih radi od kuće, kao i intezivnije provere poštovanja policijskog časa, izjavila je danas portparolka Ministarstva zdravlja Zuzana Elijasova. Ona je dodala da su stručnjaci predložili i novu meru - uvođenje OTP režima, što znači da samo vakcinisani, negativan na testu ili oni koji su se oporavili od kovid 19 mogu da putuju vozovima i međugradskim autobusima, preneo je TASR.\nStručnjaci su naveli da je smanjenje mobilnosti najefikasnije kratkoročno sredstvo za smanjenje brzine širenja kovid 19. Ministarstvo zdravlja saopštilo je da se epidemiološka situacija u Slovačkoj, 10 dana nakon uvođenja karantina, nije vidno poboljšala.\n"Prosečan dnevni porast ostaje iznad 10.000 pozitivnih, broj pacijenata sa kovid 19 u bolnicama oscilira oko 3.400, a broj preminulih je povećan za 38 odsto u odnosu na prošlu nedelju", rekla je Elijasova.\nPrema podacima Ministarstva zdravlja, dobra vest je povećanje interesovanja za prvu dozu vakcine protiv kovid 19. Stopa vakcinacije odrasle populacije najmanje prvom dozom vakcine sada iznosi 58 procenata. Vlada je prošle nedelje uvela lokdaun zbog loše situacije sa pandemijom i velikog broja ljudi koji su primani u bolnice sa kovid 19. Iz vlade su najavili da će mere biti ponovo procenjene posle 10 dana.\nRumunija usvojila niz korona mera\nRumunija je danas usvojila niz antikovid mera koje su usmerene na obuzdavanje širenja novog omikron soja koronavirusa pred predstojeće praznike, među kojima je i uvođenje obrasca za lociranje putnika (PLF) koji već važi u mnogim zemljama. Rumunski ministar zdravlja Aleksandru Rafila saopštio je da će Rumuni i drugi državljani Evropske unije koji dolaze iz zemalja van Unije morati da pokažu negativan PCR test, koji je napravljen najviše 48 sati pre ulaska u zemlju, prenosi agencija Ađerpres.\n"Rumuni i drugi državljani EU koji dolaze iz drugih zemalja, moraće da prilože negativan PCR test uzet najviše 48 sati pre dolaska. Oni koji nisu vakcinisani biće u karantinu 10 dana. Oni koji nisu vakcinisani, a koji dolaze iz drugih zemalja EU moraće, kao i do sada, da predoče zeleni sertifikat o vakcinaciji, oporavku od bolesti u poslednjih 180 dana ili negativan PCR test uzet najkasnije 72 sata pre dolaska. Osobe koje nisu vakcinisane ili se nisu oporavile od bolesti u poslednjih šest meseci, a stigle su iz drugih zemalja članica EU po crvenom scenariju biće u karantinu od 10 dana", rekao je ministar zdravlja.\nRafila rekao je da će Vlada preduzeti mere zaštita od koronavirusa u susret predstojećim zimskim praznicima i da će nošenje maski za lice biti obavezno u prostorijama sa velikim brojem ljudi, bez obzira na broj slučajeva koronavirusa.


Volvo će u martu predstaviti novi električni automobil\n23 Dec 2020 - 08:30 Top secret Link\nKompanija Volvo namerava da u martu 2021. godine predstavi svoj novi električni automobil.\nRanije ovog meseca Volvo je saopštio da će početi da proizvodi električne motore u postrojenju Skovde u Švedskoj, a do sredine sledećeg decenije planira da 50 posto prodaje čine potpuno električni automobili, a ostatak hibridi. Međutim, pre toga će u martu naredne godine predstaviti novi električni automobil.\nTo će se dogoditi 2. marta, a tog dana će javnost više saznati o strategiji elektrifikacije ove štvedske kompanije.\nTrenutno nema detalja, ali se zna da će novi električni automobil biti baziran na kompaktnoj modularnoj platformi CMA koju koristi i crossover Volvo XC40 Recharge.\n"Držaćemo vas u neizvesnosti sve dok ne predstavimo automobil, ali obećavamo da će biti lep. Kako bi bio profitabilan, Volvo se mora fokusirati na skuplje i više premium segmente automobila", izjavio je direktor kompanije Volvo Hakan Samuelsson za Automotive News.\nKada je Volvo 2016. godine prvi put najavio planove za električne automobile, tada je predstavio koncepte 40.1 i 40.2. Upravo se 40.1 transformisao u produkcijski XC40 Recharge, dok je 40.2 postao Polestar 2, električni automobil visokih performansi.\nSamuelsson je ranije rekao da želi da Volvo do 2030. godine postane proizvođač isključivo električnih automobila. Sledeća generacija SUV-a XC90 će verovatno biti poslednji model ovog brenda koji će biti dostupan sa motorom s unutrašnjim sagorevanjem.\nIzvor: Klix.ba / Motor1.com\nRender: arhiva Autoblog.rs / Autoexpress.co.uk\nčitanja : 666\n▪ VIDEO: Audi A1 Quattro Rally Car\n▪ Kamiondžija iz Srbije napravio saobraćajni haos u Istanbulu\n▪ VIDEO: Test Lamborghini Sian FKP 37\n▪ Bosanska replika Cybertrucka završila u Americi\n▪ VIDEO: Audi R8 MTM GT4 od 0-314 km/h\n▪ Španija će evropskim novcem finansirati gradnju fabrike baterija\n▪ VIDEO: Test 2021 Mitsubishi Triton (L200)\n▪ Ilon Mask pao na treće mesto liste najbogatijih ljudi\n▪ VIDEO: Test Porsche Taycan Turbo\n▪ Honda prodaje prvi automobil na svetu s trećim nivoom autonomne vožnje\n▪ VIDEO: Test 2021 Peugeot 5008\n▪ Novi Kamper: Opel Zafira Life sada dostupna kao Crosscamp Lite\n▪ VIDEO: Ford Mustang Mach-E - Ford Mustang 302 Fastback\n▪ Moto GP: Mir i Rins „otkrili“ novi dizajn Suzukija\n▪ VIDEO: Test 2021 Lexus LS\n▪ Lidl najavio prodaju automobila u Nemačkoj\n▪ Uprkos pandemiji, Schwarzmüller povećao isporuke u Srbiji za 16 odsto\n▪ VIDEO: Ford Bronco Sport vs Subaru Forester\n▪ Najavljen Land Rover Defender 130 sa tri reda sedišta


Sledeći “Uslovi Korišćenja” su uslovi pod kojim se veb sajt ShopMania (“Veb Sajt”) i Servisi isporučuju Vama.\nPristupanjem Veb Sajtu (pretraživanje, registracija) ili korišćenjem Servisa, Vi prihvatate i slažete se sa obavezama koje su definisane ovim Uslovima Korišćenja i molimo vas da ih periodično pročitate.\nUkoliko ne prihvatate navedene Uslove Korišćenja, mora da prekinete odmah korišćenje Veb Sajta i/ili Servisa.\nMi neprekidno unapređujemo Veb Sajt i Servise koje pružamo, stoga zadžravamo pravo da izmenimo ove Usolve Korišćenja u svakom trenutku, bez prethodnog obaveštenja osoba koje pristupaju Veb Sajtu ili koriste Servise (koje ćemo oslovljavati kao “Vi” ili “Korisnik).\nSve izmene važe pd trenutka kada su objavljene na Veb Sajtu i pritupanjem ili korišćenjem Veb Sajta, Vi prihvatate i slažete se sa takvim izmenama.\nPristup Veb Sajtu i Servisima\nShopMania Vam dozvoljava pristup ShopMania Veb Sajtu pod sledećim pravilima i uslovima:\nSvako korišćenje je isključivo za ličnu, neprofitnu svrhu;\nZabranjeno je dupliciranje, reprodukovanje, kopiranje, prodaja, preprodaja ili eksploatacija za bilo koje komercijalne svrhe, bilo kog dela Veb Sajta;\nBilo koja vrsta intervencije ili akcije koja može prouzrokovati privremen ili stalno funkcionisanje Veb Sajta je strogo zabranjeno;\nZabranjeno jeremetiti funkcionisanje Veb Sajta ili Servisa, ili servera, ili mreža koje su povezane na Veb Sajt ili Servise, osim onih izmena koje su neophodne za najbolju upotrebu Veb Sajta;\nPovređivanje i bilo koja vrsta uznemiravanja privatnosti Korisnika je zabranjeno;\nSlanje neželjenih ili neautorizovanih reklamnih ili promotivnih materijala ostalim Korisnicima Veb sajta je zabranjeno;\nPristupanjem određenim Servisima na Veb Sajtu (kao što je Newsletter, Ankete) zahtevaju kreiranje korisničkog naloga na Veb Sajtu. Ćlanovi su odgovorni za poverljivost njihovog korisničkog imena i lozinke i informisaće ShopMania administrator odmah, u slučaju neovlašćenog korišćenja njihovog korisničkog imena ili lozinke.\nNije dozvoljeno koristiti automatizovane mašine, algoritme, softvere ili funkcije, da biste generisali više pristupa Veb Sajtu.\nVeb Sajt sadrži linkove i banere koji vode ka drugim sajtovima, koji nisu u vlasništvu niti pod kontrolom ShopMania BIZ d.o.o.. ShopMania BIZ d.o.o. nije odgovorna za bilo koji sadržaj, reklamiranje, proizvode, ili druge materija, koji su dostupni na takvim sajtovima.\nServisi koje pruža ShopMania uključuju, ali nisu ograničeni na, skup funkcionalnosti za pretragu baziranu na ključnim rečima, ili kategorijama proizvoda, prodavcima i pregledu proizvoda i bilo koji drugi servisi koji će biti dodati u budućnosti. Glavna svrha Veb Sajta jeste da pruži korisnicima informacije o proizvodima i servisima koje nude treća lica (“Prodavci”) i takođe da pruži veb linkove ka online prodavnicama koje prodaju te proizvode i servise\nShopMania ne deluje kao predstavnik Prodavaca, čiji proizvodi se listaju na Veb Sajtu i ne prodaje, preprodaje, niti izdaje licence za ulistane proizvode.\nShopMania nije učesnik u bilo kakvoj transakciji, ili ugovoru koji možete uspostaviti sa nekim Prodavcem, koji ima ulistane proizvode na Veb Sajtu i nema nikakvu odgovornost prema ulistanim proizvodima.\nOdgovornosti prema ulistanim proizvodima\nne daje garancije za sadržaj ulistan na Veb Sajtu, koji je obezbeđen od strane njenih partnera ili od strane korisnika;\nne može biti odgovorna za promene cene ulistanih proizvoda, ili oštećenja i gubitka profita koji je izazvan takvim promenama;\nne može biti odgovorna za sadržaj, kvalitet ili prirodu ulistanih veb sajtova i proizvoda;\nne može biti odgovorna za štetu nastalu pristupanjem linkovima koji su ulistani na Veb Sajtu. ShopMania ne može garantovati tačnost opisa proizvoda ulistanih na Veb Sajtu;\nne može da garantuje i ne može biti odgovorna za proizvode koje ste kupili. Slažete se da ne uključujete ShopMania na bilo koji način u nesuglasice koje se mogu desiti između Vas i ulistanih Prodavaca.\nSadržaj Veb Sajta pruža se Vama kao pojedincu i omogućava interakciju sa drugim korisnicima, za ličnu upotrebu. Sadržaj se ne može reprodukovati, duplicirati, kopirati, prodavati, preprodavati ili koristiti za bilo kakve komercijalne svrhe.\nNije dozvoljeno na bilo koji način i bilo kojim sredstvima kopirati, menjati, reprodukovati, postovati, objavljivati, preuzimati, emitovati, komercijalno koristiti, ili distribuirati Servise, stranice, materijale ili informacije koje se nalaze na Veb Sajtu, ili bilo kojim drugim elemntima koji su deo Veb Sajta. Kopiranje sadržaja je dozvoljena isključivo za ličnu i nekomercijalnu upotrebu, pod uslovom da se navede originalni izvor sadržaja, na primer, kroz izjavu o izvoru kopije.\nShopMania pruža opise proizvoda, informacije o cenama za određene proizvode ili usluge, komentare korisnika, ocene i preglede kao i druge sadržaje (“Veb Sajt Sadržaji”) u vezi sa proizvodima i prodavcima koji su listani na Veb Sajtu. Ovi proizvodi se ne prodaju od strane ShopMania, već od strane trećih lica.\nShopMania ne garantuje u svakom trenutku tačnost i odsustvo grešaka u Sadržaju Veb Sajta.\nKomentari i pregledi objavljeni na ShopMania Veb Sajtu pripadaju korisnicima i ne garantuju kvalitet i performance proizvoda, ili usluga prodavaca. Objavljeni komentari korisnika ne predstavljaju ShopMania stav o bilo kom mišljenju, ili izraženom savetu.\nRegistrovani prodavci ili treća lica mogu platiti za preferencijalnu poziciju unutar rezultata pretrage, ali ovo ne utiče na preglede, komentare koje su korisnici postavili na Veb Sajtu.\nSadržaj ShopMania Veb Sajta biće korišćen za informativne svrhe. Bilo kakvo komercijalno korišćenje Sadržaja zahteva prethodno pisano odobrenje od strane ShopMania.\nShopMania Veb Sajt omogućava, ili će omogućavati: a) Postavljanje sadržaja kao što su komentari, mali oglasi, pregledi, video i slike; b) čuvanje, deljenje i objavljivanje postavljenih materijala. Pristupom Veb Sajtu slažete se sa činjenicom da ShopMania ne garantuje poverljivost ovih materijala.\nSlažete se da ste odgovorni za sve informacije, tekstove, fotografije, grafiku, video, poruke i druge materijale koje postavite na Veb Sajt i:\nGarantujete da ste vlasnik postavljenih materijala, ili imate saglasnost ili dozvolu da koristite ove materijale na bilo koji način, uključujući njihovu reprodukciju i distribuciju na Veb Sajtu ili drugim kanalima;\nDozvoljavate nam bez naknade, neprekidno, neopozivo, neekskluzivno pravo i licencu da koristimo, modifikujemo, prilagodimo, reprodukujemo, objavimo, prevedemo, distribuiramo, kreiramo izvedene sadržaje, prikazujemo sadržaje postavljene od strane Vas, u celini, ili u delovima, u sadašnjossti i budućnosti;\nU skladu sa Vašim postom, komentarima, pregledima, fotografijama, malim oglasima i svim učitanim sadržajima na Veb Sajt, slažete se sa sledećim:\nNećete postavljati bilo kakav Sadržaj koji krši patent, žig, trgovačku tajnu, autorsko pravo, ili druga prava vlasništva, osim ukoliko imate pristanak vlasnika za takvu akciju i pravo da ponudite ShopMania licencu na korišćenje;\nNećete postavljati bilo kakav Sadržaj koji može naneti štetu ShopMania ili tećim licima;\nNećete postavljati bilo kakav Sadržaj koji je lažan, netačan, nelegalan, štetan, uznemirujuć, zloupotrebljiv, vulgaran, krši privatnost, ili vređa individue ili grupe individua prema starosti, polu, rasi, religiji, seksualnoj orjentaciji, ili invaliditetu;\nNećete postavljati bilo kakav Sadržaj koji promoviše nelegalne aktivnosti;\nNećete postavljati bilo kakav Sadržaj koji sadrži neželjeno ili neovlašćeno reklamiranje, “junk mail”, “Spam” poruke, ili neželjene informacija.\nNećete koristiti identitet neke druge osobe u vašoj interakciji sa Veb Sajtom ili Servisima.\nShopMania može i odbiće, ili ukloniti bilo koji sadržaj korisnika (mali oglas, komentare, linkove, slike, ili druge materijale) za koje se smatra da predstavljaju kršenje Uslova Korišćenja, ili kršenje zakona.\nU slučaju sumnje da postoji povreda Vaše intelektualne svojine u Sadržaju Veb Sajta, molimo kontaktirajte nas.\nSvako obaveštenje mora uključivati sledeće elemente:\nFizički ili elektronski potpis nosioca autorskih prava, ili ovlašćene osobe koji tvrdi da postoji povreda autorskih prava;\nNavođenje materijala(ili liste materijala) za koje postoji navedena povreda autorskih prava;\nKontakt detalji nosioca potpisa: Ime, Adresa, broj telefona, e-mail adresa.\n7. Linkovi ka drugim veb sajtovima ili resursima mogu biti pruženi od strane ShopMania ili trećih lica. S obzirom da kontrola takvih sajtova ne može biti sprovedena, korišćenjem Veb Sajta prihvatate i slažete se da mi nismo odgovorni za dostupnost takvih eksternih sajtova i resursa, koje ne podržavamo i nismo odgovorni za sadržaje, reklamiranje, proizvode, informacije o proizvodima ili bilo koje druge materijale koji su dostupni na takvim sajtovima. Potvrđujete i slažete se da bilo kakva šteta ili gubitak, prouzrokovan korišćenjem takvih eksternih veb sajtova ili resursa, ne može biti odgovornost ShopMania sajta, ili bilo kojih njenih trećih lica.\nZakonske obaveze i ograničenja Odgovornosti\nLinkovi, reklamni baneri, informacije o proizvodima i korporativne informacije ne predstavljaju preporuku od strane ShopMania ili trećih lica. ShopMania ne snosi odgovornost za njihov sadržaj, uključujući i cene i dostupnost proizvoda.\nBilo koji predmet u vezi sa, ili koji proistekne korišćenjem Veb sajta, uključujući povrede, ili sumnje na povredu ovih Uslova Korišćenja, ili vase kršenje zakona, ili prava trećih lica, koje mogu dovesti do zahteva za odštetu, i/ili do štete nanete nama ili našim partnerima i zaposlenima, biće nadoknadjeni sa Vaše strane.\nBilo kakva odgovornost za štetu vašeg računarskog sistema, ili gubitak podataka zbog korišćenja Veb sajta ne može biti prihvaćena od strane ShopMania. Mi ne možemo garantovati integritet fajlova koje ste preuzeli, ili da nisu bez virusa, ili drugih vrsta opasnosti.\nKorišćenje Veb Sajta od strane dece\nNaš veb Sajt nije usmeren ka, niti namenjen za korišćenje, bilo koga ispod starosti od 18 godina. Korišćenjem ovog sajta, Vi garantujete da ste starosti najmanje 18 godina.\nKorisnici ispod 18 godina starosti, koristiće ovaj Veb Sajt isključivo pod nadzorom odrasle osobe. Svi podaci koji su postavljeni od strane korisnika mlađeg od 18 godina, zahtevaju prethodan pregled od strane roditelja ili zakonskog staratelja. Zadržavamo pravo da prekinemo vašu članarinu koje može dovesti do otkrivanja činjenice da ste mlađi od 18 godina. Osobe mlađe od 18 godina ne mogu slati bilo koje lične podatke na ovom Veb Sajtu i ukoliko se otkrije da su takve informacije prikupljene, zadržavamo pravo da obrišemo te informacije.\nPristupanjem Veb Sajtu (pretraga, registracija) ili korišćenjem Servisa, Vi prihvatate i slažete se sa obavezama koje proističu iz ovih Uslova Korišćenja, da ne korisite Veb Sajt za bilo koje druge svrhe, osim onih koje su dozvoljene od strane vlasnika i da ne preuzimate akcije ili zahteve za odštetu od ShopMania i njenih zaposlenih.\n"ShopMania" i ShopMania logoi su žigovi ShopMania BIZ d.o.o. i SC SHOPMANIA NET SRL. Slažete se da nećete prikazivati, ili koristiti na bilo koji način, ShopMania žig bez prethodnog odobrenja od strane ShopMania BIZ d.o.o..\nShopMania BIZ d.o.o. ne snosi odgovornosti i zadržava pravo da izmeni, ili prekine ShopMania Veb Sajt ili Servise, u celini, ili u delovima, privremeno, ili trajno, ili da lansira novi servis ili unapređenja, bez prethodnog obaveštenja.


Željezničari RS ne prekidaju obustavu saobraćaj - Klix.ba\nOglušili se na odredbe Vlade\nŽeljezničari RS ne prekidaju obustavu saobraćaj\n10.6.2011. u 08:47\nOko 1.200 radnika "Željeznica Republike Srpske" (ŽRS) okupilo se jutros u dobojskoj radionici za održavanje šinskih vozila dajući na taj način odgovor Vladi Srpske da neće prekinuti totalnu obustavu prevoza, javlja dopisnik Srne.\nČlanovi Štajkačkog odbora ŽRS koji su danas u Doboju sa radnicima poručili su da očekuju dolazak republičke inspekcije i policije i das će, ukoliko bude potrebno, pružiti i fizičkii otpor, ali neće dozvoliti da se vozovi pokrenu dok ne ostvare svoja prava koja su zatražili od uprave preduzeća.\nPredsjednik Samostalnog sindikata mašinovođa Simo Cvjetković kaže da radnicima nije drago što štrajkuju, ali da ne postoji drugi način za rješenje problema na ŽRS.\nCvjetković je najavio da će protiv članova uprave uskoro biti podnesene krivične prijave i da će se tražiti odgovornost za teško stanje u ovom javnom preduzeću.\n"Počeli su da podnose prijave protiv radnika. To im nećemo dozvoliti, mi ćemo podnijeti prijave protiv njih jer oni su odgovorni za ovo što se dešava", rekao je Cvjetković.\nPrema njegovim riječima, uprava treba da odgovara zbog namještenih tenedera, pretovarenih vozova i neisplaćenih plata.\nIz Uprave ŽRS juče je saopćeno da su radnici ŽRS obavezni da od danas u 7 sati poštuju minimum procesa rada koji je Vlada odredila, a da će protiv svih koji ne izvrše radnu obavezu biti preduzete odgovarajuće mjere.\nVlada je na jučerašnjoj sjednici donijela zaključak u kome zahtijeva da "ŽRS organizuju rad u skladu sa Zakonom o štrajku i rješenjem Vlade od 26. maja kojim je utvrđen minimum procesa rada u željezničkom saobraćaju za vrijeme štrajka s ciljem sprečavanja nastanka materijalne štete u ŽRS i drugim privrednim subjektima".\nŠtrajk željezničara RS ugrožava rad Koksare Lukavac\n10.06.2011. u 14:21


Demonstranti upali u Ambasadu Bahreina u Iraku\nPripreme za konferenciju u Bahreinu\nProtivnici konferencije u Bahreinu o planu SAD za okončavanje palestinsko-izraelskog sukoba, upali su prošle noći u Ambasadu Bahreina u Bagdadu i u znak protesta su bahreinsku zastavu na zgradi zamenili palestinskom.\nMinistarstvo spoljnih poslova Bahreina je osudilo napad i saopštilo da će pozvati ambasadora da dođe "na konsultacije". Ministarstvo je podsetilo da su vlasti Iraka odgovorne za zaštitu ambasada.\nIračka vlada je u saopštenju izrazila "duboko žaljenje" zbog napada i obećala da će "izvesti sve sabotere pred lice pravde". Navela je i da su iračke snage "preduzele čvrste mere" kako bi izbacile demonstrante iz zgrade.\nU napadu niko nije povređen, a Ministarstvo unutrašnjih poslova Iraka kaže da su privedene 54 osobe zbog učešća u upadu u Ambasadu Bahreina.\nMinistar unutrašnjih poslova Isain al Isairi je oko ponoći posetio Ambasadu i sastao se s ambasadorom Bahreina "na sigurnom mestu", saopšteno je u Bagdadu.\nOsoblje Ambasade je evakuisano ranije, čim su stigle pretnje.\nNapad na Ambasadu bi mogao da utiče na odnose Iraka i okolnih zalivskih zemalja, koji su se poboljšali poslednjih meseci, otkad je na vlasti novi premijer Adel Abdul Mahdi.\nNa konferenciji u Bahreinu predstavljen je ekonomski deo američkog plana za Bliski istok, kojim je predviđeno prikupljanje više od 50 milijardi dolara za Palestince, ali su palestinske vlasti unapred odbacile taj plan i bojkotovale konferenciju smatrajući da administracija američkog predsednika Donalda Trampa, koja podržava Izrael, pokušava da "kupi Palestince" i onemogući im formiranje nezavisne države.\nNekoliko arapskih zemalja je takođe bojkotovalo konferenciju.\nKriza koja je zahvatila Bliski istok rezultat je povlačenja SAD iz nuklearnog sporazuma između Irana i drugih svetskih sila, a zatim nametanja novih sankcija Teheranu.


Reprezentativci BiH trenirali na Butmiru (FOTO)\nRedakcija 18.03.2019 17:59\nFudbalski reprezentativci Bosne i Hercegovine večeras su imali prvi od pet treninga pripremajući se za utakmicu prvog kola kvalifikacija za Evropsko prvenstvo 2020. koju će odigrati 23. marta protiv Armenije na stadionu ”Grbavica” u Sarajevu.\nIzabranici selektora Roberta Prosinečkog trenirali su u trening kampu FK Sarajevo u sarajevskom predgrađu Butmiru, javlja Anadolu Agency (AA).\nKako prvog dana priprema stvari stoje, za utakmicu s Armenijom spreman neće biti fudbaler sredine terena Elvis Sarić, pa će Prosinečki sa saradnicima tražiti alternativu.\nPo današnjem okupljanju u hotelu “Austria” na Ilidži, među bh. reprezentativcima vlada veoma dobra, optimistična atmosfera. Nadaju se da će kvalifikacija za EURO 2020 otvoriti s dvije pobjede, nad Armencima, ali i Grcima sa kojima će BiH igrati 26. marta na zeničkom stadionu “Bilino polju”.\nPrethodni članakOtkrivena divovska eksplozija meteora u Beringovu moru\nNaredni članakNIJE BILO OTMICE DJETETA U CAZINU


Umjesto u Derventu, afrički fudbaleri se vratili kući - Prnjavorski informativni portal\nUmjesto u Derventu, afrički fudbaleri se vratili kući\nPoslije više dana provedenih u blokadi na istanbulskom aerodromu pošto su Turci odbili da im izdaju tranzitne vize do Ambasade BiH, ekspedicija fudbalera i stručnog štaba Gane, umjesto u BiH avionom se vratila u svoju zemlju.\nTime je ova po mnogo čemu čudna priča o dolasku 32 fudbalera i šest članova stručnog štaba iz Afrike, o kojoj je brujao region, dobila (ne)očekivani epilog.\nTo nam u nedjelju potvrdio i Davor Pijetlović, član Uprave FK Tekstilac, derventskog prvoligaša, nesuđenog domaćina ove nesvakidašnje ekspedicije sa Crnog kontinenta. Derventski prvoligaš je, kaže, tako primoran da definitivno stavi tačku na ovaj slučaj, pošto su pripreme i prelazni rok već okončani, a prvenstvo je na pragu.\n– Slažemo se sa menadžerom Ganjana Josipom Zbiljskim koji ključnog krivca što nije došlo do ovog aranžmana vidi u turskoj administraciji, kaže za “Novosti” Pijetlović.\n– Danima je trajalo natezanje na istanbulskom aerodromu, pošto Turci nisu htjeli da izdaju tranzitne vize Ganjanima, tačnije da im omogući da se domognu Ambasade BiH u ovom gradu. Istovremeno, konzularni predstavnici BiH nisu pristajali na turski prijedlog da predstavnici ambasade dođu na aerodrom i tu ovjere vize, pravdajući se da bi na taj način bila prekršena procedura. Turska administracija je još u subotu upozorila Upravu fudbalske akademije “Avenue Gana” da ovim furbalerima ističu ranije odobrene, ali još neovjerene vize.\nU pozivnom viza-pismu navedeno je da odobrenje važi jednokratno, u terminu od 8. do 22. jula. Turski graničari, slično kao i BiH odjel za strance u Doboju, jasno su upozorili igrače iz Gane kao i njihove derventske domaćine, da boravak važi isključivo za taj period.\n– Tako su u vodu pale naše nade da će ipak doći do realizacije ovog aranžmana – konstatuje Davor Pijetlović.\n– Ganjani su se, umjesto leta za Sarajevo, morali vratiti u svoju zemlju, a mi smo sa žaljenjem odustali od naših planova.\nČlan uprave Tekstilca ne krije da su Ganjani prije dolaska na račun kluba uplatili manji dio od ugovorom predviđenih 50.000 dolara. Ali Dervenćani nisu pristajali na varijante da ostatak novca donesu sa sobom u gotovini. Ili da dio uplate nekoliko dana prije nego što istekne ugovoreni rok za gostovanje, a ostatak uoči odlaska iz Dervente.\nKao što su “Novosti” ranije pisale u tekstu objavljenom pod naslovom “Fudbaleri ili azilanti”, već je postojala izvjesna sumnja da fudbaleri iz Gane namjeravaju da se preko malog kluba iz Dervente domognu Evrope, gdje bi zatražili azil.\nAfričkim fudbalerima se na kraju ipak nije ostvario plan da se preko Sarajeva i Dervente, dočepaju Hrvatske i klubova sa područja Evropske unije. Očito je da su i Turci bili dovoljno sumnjičavi, pa je donijeta odluka da se fudbaleri Gane ipak prvim avionom vrate kući.\nUmjesto gotovo 40-člane ekspedicije iz Afrike, u Derventi se u nedjelju obreo samo fudbalski menadžer iz Zagreba Josip Zbiljski, koji inače vuče derventske korijene.\n– Poslije svega Zbiljski nam je ponudio trojicu, kako je rekao izuzetno nadarenih igrača iz Gane. Ali je naš klub dovođenjem Perića, Zarića i Milakovića, već popunio svoje redove – rekao je na kraju član uprave Tekstilca Davor Pijetlović.\nNapad motornom testerom u Švajcarskoj nije terorizam, napadač u bjekstvu


Fudbaleri Steaue probuđeni zbog pretnje bombom – Nadlanu.com\nFudbaleri Steaue probuđeni zbog pretnje bombom\nBUKUREŠT, 23. jula 2009. (Beta) - Mađarska policija je prošle noći probudila fudbalere Steaue, zbog lazne tvrdnje da je podmetnuta bomba u hotelu u kojem su bili u Budimpešti, prenosi rumunska televizija Realitatea.\nSteaua u četvrtak uveče treba da igra protiv mađarskog Ujpešta u okviru kvalifikacija za Ligu Evrope. Rumunski fudbaleri su se vratili u sobe u zoru, pošto su pirotehničari konstatovali da bombe nema.\nPredsednik kluba Steaua Valeriu Agaseala je izjavio da su igrači umorni, jer su probuđeni noćas u dva sata i jer su probdeli tri sata. Uz to, policija ih je kontrolisala više od jednog sata pre nego što je evakuisan ceo hotel. Agaseala je rekao da je o događaju obavestio posmatrača UEFA, ali nije tražio da se utakmica odloži.


Šta danas proslavljamo: U spomen i čast na probijanje SOLUNSKOG FRONTA! Setimo se Momčila, najmlađeg vojnika Prvog Svetskog rata (FOTO) – Naši u svetu\nObjavljeno 15/09/21 u 10:30\nSrbija danas obeležava Dan nacionalnog jedinstva i zastave a gradovi, ulice i zgrade širom naše zemlje ukrašene su srpskom trobojkom. Danas će i narodna Skupština glasati o usvajanju zakona o zaštiti ćirilice.\nPodsetimo, Dan nacionalnog jedinstva i zastave obeležava se na današnji dan u spomen na probijanje Solunskog fronta 15. septembra 1918. godine.\nPovodom današnjeg praznika – Dana srpskog jedinstva, sećamo se naših junaka iz Velikog rata i proboja Solunskog fronta.\nDans srpskog jedinstvaMomčilo GavrićProboj Solunskog fronta


BURA U TK- HOĆE LI DOĆI DO SMJENE MINISTRA TOPČAGIĆA – Gradačački glas\nBURA U TK- HOĆE LI DOĆI DO SMJENE MINISTRA TOPČAGIĆA\n29/11/2017 Gradacacki Glas\t0 Comments\nMinistar unutrašnjih poslova Tuzlanskog kantona (TK) Husein Topčagić uskoro bi mogao biti smijenjen. Zbog navodno lošeg rukovođenja ministarstvom, te sumnje na nepotizam, korupciju i zloupotrebu položaja, Kantonalni odbor Socijaldemokratske partije (SDP) TK od premijera Bege Gutića zatražio je Topčagićevu smjenu.\nPriča o mogućoj smjeni aktuelnog ministra unutrašnjih poslova TK uslijedila je nakon pisama koja su visoki funkcioneri Stranke demokratske akcije (SDA) nedavno uputili predsjedniku Bakiru Izetbegoviću, a koja je portal Klix.ba u cijelosti objavio.\nŽestoke optužbe pljuštale su na sve strane, a među potpisnicima jednog od pisama je i premijer TK Bego Gutić, koji je, između ostalog ukazao na Topčagićevo loše rukovođenje kantonalnim MUP-om te izrazio sumnje u zloupotrebu položaja.\nGutić je u pismu između ostalog naveo da je Topčagić u protekle dvije godine, koliko obnaša funkciju ministra, u radnom odnosu u ministarstvu na netransparentan način primio blizu 200 zaposlenika, o čemu je odlučivao mali broj osoba na čelu s Mirsadom Kukićem, potpredsjednikom SDA.\nKantonalni premijer je istakao i da je Topčagić svojim javnim djelovanjem i lobiranjem na osiguravanju poslova za koje bi izvođač radova bila upravo kompanija njegovog brata dodatno i u ozbiljnoj mjeri narušio ugled stranke, a optužio ga je i za druženje s osobama iz kriminalnog miljea.\nZbog svega izrečenog, Kantonalni odbor SDP-a Tuzla na nedavno održanoj sjednici, između ostalog zatražio je od premijera Gutića da smijeni ministra Topčagića.\nIz SDP-a su pozvali i Kantonalno tužilaštvo u Tuzli da sprovede istragu, a ranije nam je potvrđeno da je u toku provjerava navoda koje su SDA zvaničnici iznijeli u pismima Izetbegoviću.\nKako saznajemo, Klub poslanika SDP-a u Skupštini TK također će uputiti inicijativu za Topčagićevu smjenu.\nTim tragom, danas smo kontaktirali Dževada Hadžića, predsjednika Kluba poslanika SDP-a u Skupštini TK koji nije želio govoriti detaljno o razlozima traženja ostavke ministra Topčagića.\nKratko nam je kazao da će se sve znati sutra nakon konferencije za medije koja je zakazana.\nS druge strane, odbacivši sve optužbe, aktuelni ministar unutrašnjih poslova za Klix.ba tvrdi da do njegove smjene neće doći.\n“Od toga nema ništa. Oni traže od premijera da pokrene inicijativu smjene, a Klub poslanika SDP-a u Skupštini TK zna na koji načn to ide, ne mogu to oni tražiti jer treba potpis 12 poslanika” kaže Topčagić za Klix.ba.\n“Nemam veze s poslovima koje sklapa moj brat”\nU razgovoru za naš portal Topčagić je negirao optužbe u vezi sa osiguranjem poslova firmi koja je u vlasništvu njegovog brata.\nNaime, u javnosti se već duži vremenski period dovodi u pitanje regularnost sprovođenja tenderske procedure vezano za izvođača radova na dvije osnovne škole na području Gradačca, zatim realizaciju projekta pametne škole u Kladnju, kao i proširenja putničkog terminala na Međunarodnom aerodromu u Tuzli.\nUpravo na svim ovim projektima posao je dobila gradačačka firma Džena koja je u vlasništvu Topčagićevog brata.\n“Nelogično je da neko traži smjenu ministra jer njegov brat dobija poslove širom BiH. SDP-ovi direktori i načelnici daju posao mom bratu te onda oni trebaju smijeniti svoje kadrove”, istakao je Topčagić.\nKao osnovni razlog za traženje njegove smjene Topčagić vidi u tome da je ministarstvo kojim rukovodi Kantonalnom tužilaštvu u Tuzli podnijelo izvještaj o počinjenom krivičnom djelu od načelnika Općine Gradačac Edisa Dervišagića sa bližim saradnicima.\n“Odjel za privredni kriminal MUP-a TK je pronašao niz nepravilnosti te je uputio izvještaj. Riječ je o zloupotrebi kod kupovine zemljišta. Naime, zemljište koje je kupljeno od fizičkog lica vrijedilo je 9.800 KM, a oni su ga kupili za 155.000 KM. Također, u toku su i istrage po pitanju poslovanja Općine Gradačac sa firmom Šike, a predmet istraga su još dva do tri slučaja. Imam pouzdane informacije da moju smjenu ne traži KO SDPBiH TK, već neki ljudi iz SDP-a u Gradačcu, jer su dolje u kriminalu”, otkrio je Topčagić za Klix.ba.\n← Odobrena sredstva za sanaciju Husejnije\nKavazović o presudi zvaničnicima tzv. Herceg-Bosne →


Mladi u Srbiji: Trnovit put do osamostaljenja | Adria Daily\nKultura osamostaljivanja na našim prostorima je značajno drugačija u odnosu za zapadnu, gde je samostalnost u pogledu odvojenog života i sopstvenih primanja podrazumevana u određenoj dobi. U Srbiji i uopšte na Balkanu, izvesno zakasnelo osamostaljenje predstavlja društveni fenomen, koji je u vezi sa nešto teže ostvarivom materijalnom sigurnošću, ali i sa vaspitanjem i negovanjem određenih tradicionalnih vrednosti. Zbog toga ćemo u ovom tekstu potražiti odgovor na pitanje kasnog osamostaljivanja mladih na našim prostorima, tačnije bavićemo se razumevanjem razloga za odlaganje ovog značajnog momenta u životu svakog pojedinca, te i ponuditi prikladna rešenja.\nU osnovi je prvi faktor, koji predstavlja najveći kamen spoticanja na putu mladih u Srbiji ka konačnoj samostalnosti, upravo finansijski aspekat. Osećaj materijalne sigurnosti je ujedno i prvi uslov za odvajanje od porodičnog doma. S jedne strane je potpuno razumljiva potreba za sigurnim primanjem i ono jeste uslov za obrazovanje samostalnog života, dok je sa druge strane potrebno razumeti da je postizanje sigurnosti u ovom smislu dug i kompeksan proces. Činjenica je da nakon sticanja formalnog obrazovanja i bez primenjivog radnog iskustva, mlad čovek na ovim prostorima teško može ostvariti primanja koja su dovoljna za lagodan život, odnosno život bez izvesnih odricanja. Samostalan život sa nešto skromnijim materijalnim mogućnostima jeste izazovan, ali je ujedno i korak ka finansijskom boljitku. Potpuno razumevanje sopstvenih potreba proizilazi iz situacije u kojoj smo sami odgovorni za sebe i u kojoj od nas zavisi da li će one biti zadovoljene. Na ovaj način stičemo uvid u odnos svojih zahteva i mogućnosti, te prilagođavamo jedan faktor drugome, ne bi li ovo naposletku bilo podsticaj za napredovanje. U Srbiji će ovo u najvećem broju slučajeva podstaći preseljenje mladog čoveka u neki od većih gradova, budući da ukoliko traži posao u Novom Sadu ili Beogradu ima pred sobom širi izbor ponuda, te i nešto veće mogućnosti za brži napredak. S druge strane, ovakva sitiuacija će mnoge podstaći i da započnu sopstveni biznis, koji se može vezivati i za delatnosti kojima više odgovaraju manje urbanizovana područja, odnosno mogućnosti koje pružaju sela. Konačno, možemo doći do zaključka da prevazilaženje straha od finansijske nesigurnosti zahteva razumevanje realnih potreba na dnevnom i mesečnom nivou, do kojeg se može doći samo osamostaljivanjem. Nakon sticanja jasnog uvida u svoje neophodne rashode, mlada osoba može postaviti sebi za cilj željene prihode i početi da stremi ka uspehu u ovom pogledu.\nNa našem podneblju vlada veoma snažan kult porodice, te u skladu sa njime snažne emotivne veze između roditelja i dece. Ovo nije negativna odlika sprskog mentaliteta, šta više, usko je u vezi sa celokupnom kuturom življenja na ovim prostorima i predstavlja jednu zdravu osnovu društva. S druge strane, postoji tačka u kojoj ovako čvrsto izgrađen kult porodice može postati faktor sputavanja, što se upravo dešava u kontestu u kojem na ovu temu govorimo. Mladi u Srbiji neretko odlažu momenat osamostaljenja, upravo vođeni strahom od slabljenja porodičnih veza. S druge strane, gotovo biološka potreba za “napuštanjem gnezda”, koja je u vezi i sa eventualnim zasnivanjem sopstvene porodice, ne bi smela da bude sputana ovim suštinski valjano izgrađenim sistemom vrednosti. Strah od emotivnog udaljavanja od članova porodice bi po svakoj logici onda bio upravo sumnja u snagu emotivne povezanosti sa njima, što je zapravo kontradiktorno stanju stvari. Čvrsta osnova u pogledu porodice ne može biti poljuljana fizičkim odvajanjem, već fizičko odvajanje i početak samostalnog života možemo shvatiti ne samo kao sopstveni napredak, već i kao napredak na nivou cele porodice.\nU vezi sa prethodno pomenutim pitanjem porodice je i tradicionalna kultura, koja ima određene specifičnosti i neretko podstiče alternativno rešenje, odnosno život u zajednici. Patrijarhalna uverenja će, prema tome, na području Balkana češće nego u drugim delovima sveta, dovesti do toga da sinovi zasnivaju sopstvenu porodicu u okviru doma svojih roditelja, a ćerke napuštaju roditeljski dom tek prilikom udaje. Savremeni zahtevi u pogledu obrazovanja podrazumevaju potrebu da se roditeljski dom napušta u ovu svrhu, ali budući da je finansijski poduprt od strane porodice, ovakav način življenja ne možemo smatrati samostalnim. Neretko se dešava da po završetku studija mladi odluče da se vrate u rodno mesto i u ovakvim slučajevima se potpuno osamostaljenje ne dešava. Ovakav plan ne mora značiti da će osoba odustajanjem od potpunog osamostaljivanja biti neostvarena, te ovo ne mora nužno biti obeleženo kao negativno, ukoliko je odluka samostalno donešena. Faktor koji je podložan kritici i može biti tema diskusije je uticaj roditelja na ovakvu odluku mladog čoveka. U takvim situacijama, tradicionalna uverenja zapravo staju na put napretku, te roditeljsko viđenje budućnosti porodice predstavlja prepreku, a ne podsticaj. Ovo stoga vidimo kao problematiku koja je specifična za naše podneblje, te iako ishodi života u zajednici nisu nužno nepovoljni i mogu imati svoje prednosti, ovakva organizacija bi trebalo da bude stvar dogovora, a ne praćenja unapred podrazumevanih načela.\nPrednosti samostalnog života\nIako s početka pun izazova, samostalni život svake mlade osobe nudi pre svega priliku za razumevanje društva u kojem živi i sopstvenih potreba. Odlučivši se na potpunu samostalnost, svako od nas dobija priliku da ispita svoje mogućnosti i racionalno sagleda svoje ambicije. Upravo momenti koje smatramo uslovno rečeno teškim, odnosno prilike u kojima se moramo odricati određenog komfora i uspostaviti sistem prioriteta, jesu momenti kada se konačno obrazujemo kao osoba. Naposletku, osećaj koji proizilazi iz uvida u sopstvena postignuća može biti samo podsticaj za dalji napredak. S druge strane, komfor koji podrazmeva roditeljski dom i finansijska podrška porodice se ne može porediti sa onim komforom koji imamo u sopstvenom prostoru, uspostavljanjem sopstvenih rutina i samostalnim raspolaganjem svojim prihodima. Ovo je odluka koju svaki pojedinac mora doneti spram ličnog osećaja i ne možemo odrediti konkretan momenat koji bi bio idealan za osamostaljenje u svim slučajevima. S druge strane, važno je pokušati, te je preporuka da nakon sticanja formalnih uslova u smislu obrazovanja i starosne dobi stavimo pred sebe ovaj test zrelosti.\nPut ka osamostaljenju mladih u Srbiji je svakako specifičan i može biti obeležen kao trnovit, budući da na njemu prepoznajemo brojne prepreke u domenu finansijskih i društvenih izazova. S druge strane, savremeno doba nudi brojne mogućnosti i čini ulazak u ovaj poduhvat značajno lakšim no što je to bilo nekoliko decenija ranije. Pretpostavka je da će se ovakav trend nastaviti, te da će buduće generacije nailaziti na manje prepreka na svom putu ka konačnoj zrelosti.\nVelibor je lifestyle kolumnista za poznati magazin Lips And Heels. U slobodno vreme se bavi istraživanjem modnog marketinga, dizajnom keramike i fitnesom u stilu pravog milenijalca. Pratite ga na Instagramu za više svakodnevnih ideja i inspiracija.\nTagsdruštvo mladi u srbiji osamostaljenje život


Evo kako je "korona" iskorišćena da bi se duboka država vratila na vlast u Americi... Tramp pobesneo! | Vestinet.rs\nPočetna TEMA DANA\tEvo kako je „korona“ iskorišćena da bi se duboka država vratila na vlast u Americi… Tramp pobesneo!\n„Obraćamo se sudu kako bismo sprečili demokrate da skrivaju glasove od naših republikanskih posmatrača na izbornim mestima“, rekao je on.\n„Obraćamo se sudu sa zahtevom da se obustavi brojanje sve dok se ne omogući potpuna transparentnost i republikanci ne mogu da budu sigurni u to da se brojanje glasova odvija po izbornim pravilima“, istakao je Klark.\nTakođe je rekao i da su se republikanci obratili sudu zbog kršenja izbornih pravila po pitanju identifikacije glasača koji su svoj glas poslali putem pošte.\nPrethodno je štab američkog predsednika Donalda Trampa objavio je da je podneo tužbu za zaustavljanje prebrojavanja glasačkih listića u Mičigenu.


JUNCKER: Napad u Nici kukavički čin terora\nEvropska unije je ujedinjena u borbi protiv mržnje i nasilja i spremna je da nastavi borbu protiv terorizma kako unutar tako i van svojih granica, poručili su danas najviši evropski zvaničnici izražavajući solidarnost sa žrtvama napada u Nici i francuskim narodom.\nNajviši zvaničnici institucija EU, neposredno poslije napada u Nici, izrazili su svoju solidarnost s francuskim narodom i vlastima u Parizu.\nPredsjednik Evropske komisije Jean-Claude Juncker u saopćenju poručuje da je i sam pogođen i tužan zbog dešavanja u Nici tokom Nacionalnog praznika Francuske, prenosi agencija Tanjug.\n- Izražavam solidarnost sa žrtvama, porodicama i svim Francuzima i Francuskinjama koji su u žalosti zbog kukavičkog čina terora. Francuska može da računa na Evropsku komisiju i zemlje članice EU u nastavku borbe protiv terorizma kako unutar tako i van granica EU - stoji u saopćenju predsjednika Evropske komisije.\nPredsjednik Vijeća EU Donald Tusk je sa samita azijskih i evropskih zemalja u Mongoliji poručio da je danas tužan dan za Francusku i Evropu.\n- Tragičan paradoks je u tome što su mete napada bili ljudi koji su slavili slobodu, jednakost i bratstvo. Stojimo ujedinjeni s porodicama žrtava, francuskim narodom i njegovom vladom u borbi protiv nasilja i mržnje - poručio je Tusk.


ISKUSENJA CRNOGORSKE VLADAJUCE KOALICIJE\nStrah od razlaza\nDo konsultacija u vrhu crnogorske vladajuce koalicije doci ce poslije povratka predsjednika Djukanovica iz posjete Velikoj Britaniji, ali je vec sada izvjesno da ce crnogorski vladajuci trojac i ubuduce nastaviti da brodi zajedno po ovdasnjim nemirnim politickim vodama.\nDugo slijegano nezadovoljstvo Socijaldemokratske partije ucincima zajednickog vladanja i, posebno, vlastitom pozicijom unutar vlasti, provalilo je na ovogodisnji Badnji dan. Neposredan povod je bila zabrana svestenicima i vjernicima Crnogorske pravoslavne crkve da naloze badnjak ispred kraljevskog dvorca na Krusevcu. U prvi mah se ucinilo da ce koalicija obecavajuceg naziva zapasti u velika iskusenja. Slucen je, cak, i njen kraj, sa svim mogucim pozeljnim i nepozeljnim konsekvencama.\nNakon unutarpartijske debate, koja je krunisana sjednicom Glavnog odbora, socijaldemokrati su proslog petka obnarodovali ono do cega su dosli tokom preispitivanja predjenog puta i sopstvenog participiranja u vlasti. "Socijaldemokratska partija cijeni da su i Crna Gora i zapoceti reformski procesi na svojevrsnoj prekretnici. Krajnji je rok za ulazak u novu fazu", kazao je predsjednik partije Zarko Rakcevic, istovremeno naglasavajuci da je to nije samo preduslov za opstanak koalicije. "Od spremnosti koalicionih partnera da otklone blokade i uoce slabosti, jasno ponude rjesenja, zavisice ne samo opstanak koalicije nego - sto je mnogo vaznije - i boljitak Crne Gore i njenih gradjana", rekao je Rakcevic na proslonedjeljnoj konferenciji za novinare.\nSta to, po misljenju socijaldemokrata, treba uciniti?\n"Kao prvo", saopstio je njihov lider, "neophodno je jasno definisati drzavnu strategiju i na demokratski nacin rijesiti pitanje drzavno-pravnog statusa Crne Gore". Jer, kako kaze Rakcevic, bez toga u Crnoj Gori "nema reformi". Socijaldemokrati zahtijevaju da se realizuje dogovor oko ozakonjenja denacionalizacije, podjele imovine bivseg Saveza komunista i otpocinjanje procesa decentralizacije. Traze, takodje, da participiraju u kreiranju crnogorske spoljne i finansijske politike, te u onome sto je u nadleznosti Ministarstva unutrasnjih poslova. Principijelna promjena drzavne politike prema vjerskim zajednicama je njihov sljedeci zahtjev, u kome je sadrzan stav o neodrzivosti politike koja favorizuje jednu crkvu i jednu vjeroispovijest, a diskriminise ostale, prije svega Crnogorsku pravoslavnu crkvu. Na kraju, u formi preporuke, SDP se zalozila za "uspostvaljanje dijaloga, elementarnog povjerenja, medjusobnog postovanja, saradnje i objedinjavanja svih demokratskih snaga".\nNa kakav prijem su kod koalicionih partnera naisli stavovi i zahtjevi Glavnog odbora SDP-a? Na ovako formulisano pitanje "Monitora" Zarko Rakcevic nije mogao da ponudi odgovor, posto konsultacije unutar koalicije tek predstoje. Potvrdan odgovor je dao na pitanje da li se registracija Crnogorske pravoslavne crkve moze dovesti u vezu sa zahtjevima SDP-a i njenim pritiscima na koalicione partnere.\n"Zaista iskreno vjerujem da je to produkt pritisaka SDP-a, cak i nase internacionalizacije onog skandala na Krusevcu. Mi smo, po prvi put, u nasim konataktima na medjunarodnom nivou koristili argumentaciju o krsenju ljudskih prava i sloboda. Urgentna registracija CPC je, dakle, rezultat unutarkoalicionog pritiska SDP-a", kazao je Rakcevic. Kao pozitivne tekovine, proizasle iz toga, pomenuo je i najavu predsjednika Djukanovica da ce, ubuduce, vjerske praznike cestitati vjernicima i svestenstvu CPC, te drugaciji odnos vlasti prema vjerskom skupu Crnogoraca u Ocinicima.\nU Demokratskoj partiji socijalista, medjutim, registraciju CPC ne vide kao ustupak socijaldemokratima. "Nema nikakvih ustupaka SDP-u. Ova drzava pociva i funkcionise na principima pravne drzave", izjavio je za "Monitor" Miodrag Vukovic, predsjednik Izvrsnog odbora DPS-a. Iako je i sam svjestan da sticaj okolnosti upravo na to upucuje, on ne vjeruje "da je prethodno postojao politicki stav koji bi bio na nivou ustupka bilo kome". "Naprosto", veli Vukovic, "radi se o realizaciji ustavnog principa o slobodi vjeroispovijesti. Registracija na ovom nivou prihvatljiva je po zakonima ove drzave."\nBilo kako da se protumaci cin registracije CPC, nesporno je da on predstavlja pobjedu jednog principijelnog stanovista i satisfakciju za socijaldemokrate. Ona ce, po svemu sudeci, biti dopunjena i odlaskom ministra vjera dr Slobodana Tomovica, na cemu SDP odavno insistira. Vjerovatno i jos nekim ustupcima ako se imaju u vidu rijeci predsjednika Djukanovica da je DPS partija koja "mora pokazati najvise senzibiliteta u ocuvanju stabilnosti koalicije, a time i politicke stabilnosti u Crnoj Gori". Sudeci prema prvim reakcijama, ne treba ocekivati da ce popustanja biti kada je rijec o zahtjevu koji se odnosi na rjesavanje crnogorskog drzavnog pitanja.\n"Njihovo insistiranje da se vuku brzi i odlucniji potezi, posebno kada su odnosi sa Srbijom u pitanju, jeste shvatljivo. Ocigledno je da sa ovom politickom garniturom u Srbiji malo ko moze da napravi demokratsku zajednicu ravnopravnih Srbije i Crne Gore. Shvatljivo je takvo insistiranje za partiju koja to prepoznaje, a programski se zalaze za suverenu Crnu Goru, ali je politicki tesko prihvatljivo", kaze Miodrag Vukovic komentarisuci prvi zahtjev SDP-a. On, pritom, sugerise da se ovdje mora voditi politika koja ce "biti u punoj saglasnosti sa Crnom Gorom, sa njenom ukupnom politickom, drustvenom i socijalnom stvarnoscu". "Znate", kaze Vukovic, "tacka kljucanja razlicitih nesporazuma u Crnoj Gori je vrlo niska."\nIako je u prvom momentu izgledalo da su se socijaldemokrati prilicno naljutili, ispostavilo se da - barem za sada - nijesu imali interesa da tjeraju mak na konac. Da tako nesto cine, jos manje je bilo u interesu njihovim koalicionim partnerima, prvenstveno Demokratskoj partiji socijalista. Bilo da je rijec o posebno izrazenom senzibilitetu za ocuvanje zajednistva ili o strahu od razlaza, tek armatura koja odrzava na okupu DPS, SDP i Narodnu stranku izdrzala je prvi ozbiljniji potres. Pohvale za to, medjutim, treba odgoditi za kasnije, kada se bude moglo jasnije vidjeti da li je ocuvanje politickog saveznista bilo samo sebi svrha ili mu je svrha bila da se odlucnije i brze ispunjavaju predizborna obecanja, sazeta u nazivu ("Da zivimo bolje") koalicije.\nBlagovremeno, ali ne ishitreno\n"U Crnoj Gori sada imamo procese koji ozbiljnu vlast moraju da upozore na potrebu promisljenih, mudrih i blagovremenih, ali ne i ishitrenih poteza", rekao je Miodrag Vukovic, predsjednik IO DPS-a, u razgovoru za "Monitor".\n"Sada kada su svi, osim Srbije, otresli sa sebe drzavni sovinizam, ne bi trebalo da mi ponovimo gresku i da se dijelimo po vjerama i nacijama", upozorio je nas sagovornik optuzujuci SNP da je u tom pravcu prva "povukla nogu" rizikujuci da postane "prva fundamentalisticka partija" u istoriji Crne Gore. "Bilo bi opasno ako bi se sada pojavili i drugi koji bi zeljeli da instrumentalizuju politicku razlicitost Crne Gore, jer onda rizikujemo da se dese incidenti i konflikti. Mislim da je i na kongresu SDP-a prevladala realisticnija linija, koja je za dosljedno postovanje programskih opredjeljenja, ali je i spremna da sa koalicionim partnerima sjedne i razgovara o svemu sto su drzavni prioriteti", kaze Vukovic.\nGarant reda i mira\n"Jos nema nijednog ozbiljnog razloga da se koalicija dovodi u pitanje. To ne znaci da nema mjesta kritici. Narodna stranka je sa kritikom prva pocela, dokazujuci da je bio pogresan odlazak DPS-a na razgovore sa strankama iz Srbije", izjavio je za "Monitor" lider NS dr Novak Kilibarda, povodom zahtjeva koje je formulisao Glavni odbor SDP-a. "Koalicija je, uz sve greske, ipak jedini garant ocuvanja reda i mira u Crnoj Gori", smatra on.\nPrema Kilibardinom misljenju, treba razlikovati stranacku retoriku od stvarnih politickih namjera. "SDP vrlo vjesto naglasava svoje interese, jer racuna da preko nekih vehementnih izjava privuce glasace sa raznih strana. Politicka stranka ima pravo da to radi, ali ja to stavljam u okvire partijsko-politicke retorike", kaze lider narodnjaka".


RAĐENOVIĆ: Desant na vlast u Budvi završen je fijaskom – Volim Podgoricu\nPočetna/Najčitanije/RAĐENOVIĆ: Desant na vlast u Budvi završen je fijaskom\nDvodnevni desant DPS i njihovih satelita i korumpiranih odbornika – prebjega na vlast u Budvi završen je fijaskom. Budva je odbranjena, ostala je u rukama onih koji su izbornom voljom naroda dobili priliku da upravljaju ovom opštinom, saopštio je Krsto Rađenović, predsjednik OO SNP Budva i šef Kluba odbornika SNP CG u SO Budva.\nNa taj način, kako kaže, odbranjen je ne samo ovaj opozicioni grad, već i ustavni poredak Crne Gore, te\nspriječena još jedna krađa izborne volje građana.\n“Budvani nisu dozvolili da se ponovi kotorski scenario, te su na taj način spriječili DPS da njima svojstvenim metodama još jednom ponize naše sugrađane. Opozicija je pokazala da može da bude jedinstvena i da je sposobna da sve nesuglasice ostavi po strani kada je u pitanju viši interes.\nPobjeda u Budvi je nova nada za Crnu Goru, nada da je ovo korak dalje ka demokratizaciji i stvaranju ambijenta vladavine prava i poštovanja osnovnih prava naših građana. Samo jedinstvo, istrajnost i istinska saradnja opozicije, bez surevnjivosti i svađa, mogu dovesti do razvlašćivanja DPS-a i na državnom nivou, što mora biti cilj svih nas”, zaključio je Rađenović.\nBudva krsto rađenović SNP


Vang Ji i Lavrov: Nema mešanja u unutrašnja pitanja\nBeta 23. marta 2021. 10:45\nŠef kineske diplomatije Vang Ji rekao je tokom sastanka sa ruskim kolegom Sergejem Lavrovom da niko ne sme da se meša u unutrašnje poslove Kine „izmišljanjem laži i manipulacijama nekoliko zapadnih sila koje ne predstavljaju medjunarodnu zajednicu“, prenela je Kineska medijska grupa (CMG).\nNa zajedničkoj konferenciji za novinare posle razgovora uu Guilinu, u regionu Guangsi Džuang na jugu Kine, Vang je pozvao na saradnju sa Rusijom u borbi protiv pandemije korona virusa i na jačanje veza.\nVang je takodje apelovao na sve zemlje da preispitaju osnovne principe Povelje UN i da uvežbaju istinski multilateralizam kako bi izgradile zajednicu sa zajedničkom budućnošću čovečanstva.\nVang je rekao da sankcije EU prema Kini krše medjunarodno pravo, a kineska vlada odlučno štiti državni suverenitet, bezbednost i razvojne interese.\nPrvobitna namera Kine o saradnji u borbi protiv kovida-19 je da razvija humanitarni duh, da omogući da se što više ljudi vakciniše i da izvuče društvo iz pandemije, rekao je Vang odgovarajući na pitanje novinara.\nOn je dodao i da Kina i Rusija istražuju načine za promovisanje uzajamnog priznavanja zdravstvenih uverenja za medjunarodna putovanja.


Izvor: Radio 021, 22.Avg.2019, 07:05\nReč je porodicama koje su usled ratnih dejstava devedesetih godina prošlog veka izbegle sa teritorije Hrvatske i Bosne i Hercegovine.\n"Time ćemo pokušati da makar delimično nadomestimo vašu bol za izgubljenim ognjištem i tako otvorimo vrata spokojnijoj budućnosti za sve vas", rekao je u Temerinu ministar spoljnjih poslova Ivica Dačić.\nRegionalni stambeni program - Potprojekat 4, koji se realizuje u saradnji sa Komesarijatom za izbeglice i migracije i lokalnom samoupravom, u slučaju Temerina vredan je 18,6 miliona evra, od čega je 16,6 miliona evra donatorskih sredstava, dok dva miliona evra predstavlja nacionalnu kontribuciju Srbije, naveo je Dačić.\nU okviru ovog Potprojekta predviđeno je da se izgrade stanovi u 13 gradova, a u nekima od njih, kao što su Arilje, Zrenjanin, Loznica, Kladovo, Negotin i Vrnjačka Banja, već su podeljeni ključevi stanova.\n"Vlada Srbije učestvuje u Regionalnom stambenom programu sa ukupno 25,3 miliona evra, s tim da se najveći deo sredstava ulaže u zemljište i prateću infrastrukturu u jedinicama lokalne samouprave gde se grade stanovi za izbeglice. Takođe, u okviru navedenih potprojekata obezbeđena su sredstva za rešavanje stambenih potreba za više od 7.000 izbegličkih porodica. Ukupna odobrena bespovratna sredstva iznose 127 miliona evra", naveo je Dačić.\nRadio Televizija Vojvodine: Temerin: Uručeni ključevi stanova za 20 izbeglih porodica


Sinergija 20 – Prvi dan konferencije iznad svih očekivanja\nViše od 2400 registrovanih učesnika za konferenciju, danas je imalo priliku da prati početak digitalne Sinergije 20. Osmočasovni program prvog konferencijskog dana bio je prepun interesantnih keynote izlaganja predstavnika kompanije Microsoft i domaćih stručnjaka.\nZa uvodni deo konferencije bili su zaduženi vodeći ljudi kompanije Microsoft, koji su proveli publiku kroz vreme od prve Sinergije, pre 20 godina, do danas. U centralnom Biznis&IT segment usledila su obraćanja 15 govornika, kroz 10 različitih sesija. Predstavnici državnih institucija, ekonomisti, Microsoft stručnjaci iz različitih regiona, kao i inspirativne preduzetničke priče predočili su publici iskustva u rešavanju postojeće ekonomske krize, sve njene prednosti za IT industriju kao i buduće korake u razvoju struke. Centralna sesija zaokružena je panel diskusijom, tradicionalno najzanimljivijim delom Biznis&IT segmenta Sinergije.\nU nastavku online programa, na 24 tehnička predavanja učestvovalo je čak 27 predavača, koja su registrovani učesnici konferencije, mogli da prate na nekoliko paralelnih Teams kanala, i da od vrhunskih stručnjaka za Microsoft tehnologije, čuju predavanja na teme: najnovije i najbolje od Clouda, menjanje veština u uslovima hibridizacije, infrastrukturni menadžment, bezbednost i razvoj u hibridnom svetu, razvoj aplikacija bez kodiranja. Iako je konferencija prvi put organizovana u online formatu, nisu izostali tradicionalni interaktivni segmenti konferencije, pa su učesnici izuzetno posećenih tehničkih predavanja, aktivno učestvovali u Q&A sesijama sa predavačima kroz Microsoft Teams platformu.


gde su delovi fouma\nTema: gde su delovi fouma\n06.04.2006., 21:07 #1\nljudi fale neki delovi foruma kao sto je automobilizam gde je , jel zna neko?\n06.04.2006., 21:10 #2\nRe: gde su delovi fouma\nizgleda da su malo premestali...\n06.04.2006., 21:15 #3\nda,i ja sam se malo iznenadio.pa,dobro osvezenje nikad ne skodi! :wink:\n06.04.2006., 21:20 #4\nIgrali neki cudni tetris sa podforumima, slagali po abecednom redu, to je sve od novina\nSad mi opet treba vremena da se naviknem gde je sta. Pre sam tacno znao gde klikcem, znajuci sta me zanima, sad trazim dok ne nadjem... Ali ajde, naviknucu se\n06.04.2006., 23:16 #5\nne svidja mi se ovako..\n07.04.2006., 11:32 #6\nHa, i sam sam se kako rece code bio navikao, ali i ja moram sada da trazim.. Ne vidim bas neku svrhu ove premetacine i ne vidim ni korisne efekte, sem da se opet covjek mora da bulji gdje treba i zeli da klikne..\nRekao bih neslana sala...\nAl, ajde, sta mozemo..\n07.04.2006., 23:39 #7\novi kao da sve rade da oidbiju nove clanove...\najde da organizujemo kolektivno prelazenje na neki drugi forum\n09.04.2006., 02:25 #8\n09.04.2006., 04:15 #9\nPravo da ti kazem, ni ja nesto ne vidimo korist od ovih novosti. Jeste da bi trebalo da bude kao lakse jer je slozeno po abecednom redu, ali siguran sam da smo se mnogo za sve ove godine, navikli na neki nas redosled pregleda tema. Sad se jos uvek navikavam, a ranije sam maltene " na slepo" pogadjao podforume koje pratim i ocas posla vidim gde sta ima novo.\nSad nesto nabadam ko slepac, ali valjda cu se navici vremenom - ako opet ne odigraju neku partiju tetrisa sa forumom\n09.04.2006., 19:02 #10\nKao naucili abecedu.\nIskreno svejedno mi je, ovime nista nisu dobili, a svi cemo se za par dana navici na ovo i nece biti prblema. Sto codemaker rece, podforume koje pratims am pogadjao naslepo, sad treba malo tumarati, ali nema veze, bolje i da se tumara nego da nema nikako.\n09.04.2006., 20:55 #11\nvideo sam sta je u pitanju posle\nali navika je cudna stvar jos ne mogu da se naviknem na ovaj razmestaj tema


BalkanMagazin :: RAJNEROV LET KA VRHU\nRAJNEROV LET KA VRHU\npetak, 13. novembar 2009 08:54\nSa prosečnom kartom od 39 evra, uspeo je da poveća profit za 80 odsto\nProsečna cena karte na linijama niskobudžetne avio kompanije Rajner, iznosi svega 39 evra. Uprkos tome, ova firma je, u vreme kada su gotovo sve druge avio- kompanije imale pad prihoda i grcale u gubitcima, u prvom fiskalnom polugođu (april-septembar) ostvarila je profit od 387 miliona evra, odnosno oko 80 odsto više nego u istom periodu lane!\nZa pola godine ova kompanija sa sedištem u Irskoj, snizila je prosečnu cenu karte za 17 odsto ali je broj prevezenih putnika povećala za 15 odsto, što iznosi oko 36 miliona. Takođe, imala je znatne koristi od nižih cena goriva. U tekućem fiskalnom polugođu kompanija i dalje radi na sniženju tarifa od 20 odsto.\nRajner je za 25 godina postojanja izrastao ne samo u najveću svetsku lou kost avio-kompaniju nego je i najveći svetski avio prevoznik kada su međunarodne linije u pitanju. i vodeći po tržišnoj kapitalizacij, odnosno ukupnoj vrednosti akcija. S parama koji trenutno ima na računu ova kompanija može kupiti čak oko 80 odsto deonica takvog giganta kakav je kompanija Air France, ili KLM!. Ovi podaci mogu biti iznanađenje za mnoge koji misle da su lou kost kompanije male. Rajner nije bio gigant kada je pre pet-šest godina počinjao sa ovom vrstom avio prevoza, ali su se u međuvremenu brzo razvijao, i sada je jedan od vodećih...\nMeđutim, i Rajner počinje da oseća posledice smanjivanja tražnje. Za sledeću godinu bila je predviđena nabavka 48aviona ali će se jedan deo nabavke odložiti za godinu dana. Pregovara se s Boingom o kupovini još 200 aviona ali zasad bez približenih stavova. Šef kompanije i najveći deoničar, čuveni Michael O´Leary najavio je da bi kompanija zbog pogoršanja izgleda za rast profita mogla privremeno odustati od strategije visokog rasta i gotovinu koju ima na računu podieliti akcionarima.\nRajner najveći prevoznik u Evropi\nAmerička kompanija Soutvest, prošle godina bila je vodeća kompanija kada je u pitanju prevoz putnika. Prevezla je preko 102 milona putnika, skoro isto kao i 2007. godine. Međutim, ako se računa samo međunarodni avio promet, onda je na prvom mestu irska niskobudžetna kompanija Rajner, koja je prevezla 57,6 miloiona putnika. sa ovolikim avio prometom putnika ona je najveća u Evropi i nalazii se ukupno na 6 mestu na svetu, računajući i unutrašnji prevoz. Na svetskoj listi koju redovno sastavlja Svetsko udruženje avio prevoznika (IATA) prva mesta priapadaju američkim i kineskim kompanijama koje su uglavnom orjentisane na domaći prevoz. kada su u pitanju međunarodni prevoznici iz Rajnera, nalazi se nemačka Luthanaza sa 42,1 milion putnika, dok je na trećem mestu britanska niskobudžetna kompanija Easyjet sa 34, 4 milona putnika. Ono što važi i za avio prevoznike da su svi pogođeni aktuelnom svetskom ekonomskom krizom.


Blizu 60 posto stanovnika Libana živi u siromaštvu | Liban Vijesti | Al Jazeera\nBlizu 60 posto stanovnika Libana živi u siromaštvu\nMinistar ekonomije upozorio da će se stvari pogoršati ako se ne izvrše ekonomske i socijalne reforme.\nLiban doživio najgori period u posljednje dvije godine (EPA)\nLibanski ministar ekonomije Emin Selam izjavio je kako 60 posto stanovništva ove države živi ispod granice siromaštva i upozorio da će se stvari pogoršati ako se ne izvrše ekonomske i socijalne reforme, prenosi agencija Anadolija.\nLibanska agencija NNA objavila je kako je Selam prisustvovao konferenciji pod nazivom “Liban: Izgledi za ekonomski oporavak” koju je organizirala Američka privredna komora.\nOn je u govoru istakao kako je Liban doživio najgori period u posljednje dvije godine zbog ekonomske i finansijske krize, praćene epidemijom novog tipa korona virusa i eksplozijom koja se dogodila u luci u Bejrutu 4. augusta prošle godine.\nRekavši da 60 posto stanovništva u Libanu živi ispod granice siromaštva i da su stope siromaštva i nezaposlenosti u porastu, ministar je rekao da je prema posljednjim podacima stopa siromaštva među mladima 40 posto, a stopa nezaposlenosti 35 posto.\n“Prepoznajemo važnost mobilizacije međunarodne zajednice za pružanje pomoći i investicija, ali to zavisi od mehanizma koji je usvojila Vlada za provođenje finansijskih, društvenih i reformi upravljanja. Bez ekonomskih i društvenih reformi, oporavak i rekonstrukcija ne mogu bude održiva i socijalna i ekonomska situacija će se pogoršati”, dodao je Selam.\nDan žalosti u Libanu nakon smrtonosnog nasilja\nTokom jučerašnjih protesta u Bejrutu poginulo najmanje šest, a povrijeđene 32 osobe.\nNasrallah: Hezbollah nikad jači, ima 100.000 obučenih boraca\nHezbollah je optužio stranku kršćanskih Libanskih snaga da je odgovorna za nasilje, što je njen lider, Samir Geagea demantovao.\nLiban nakon eksplozije u Bejrutu: Nacija zaleđena u trenutku\nNaši su životi još određeni onim što se dogodilo tokom tih nekoliko trenutaka jedne avgustovske večeri prije više od godinu.\nopinion by Zahera HarbZahera Harb\nČetvrti put obustavljena istraga o eksploziji u luci Bejrut\nViše od 200 ljudi je poginulo u eksploziji u bejrutskoj luci u augustu prošle godine, više od 6.000 je povrijeđeno, a 300.000 ljudi je raseljeno zbog eksplozije.